Vesti iz BCBP, Žene se ne osećaju dovoljno bezbedno u Novom Pazaru\nVaša lokacija / Beogradski centar za bezbednosnu politiku / Aktivnosti / Vesti iz BCBP / Žene se ne osećaju dovoljno bezbedno u Novom ... /\nSiromaštvo, loša infrastruktura grada, društvene norme i neadekvatno postupanje policije glavni su faktori koji utiču na to da se žene u Novom Pazaru ne osećaju dovoljno bezbedno u javnom prostoru, a najčešće su izložene, prvenstveno mlade devojke, seksualnom uznemiravanju, uvredama i dobacivanjima na ulici.\nKljučni nalazi istraživanja Beogradskog centra za bezbednosnu politiku (BCBP) objavljenog u publikaciji "(Ne)bezbedne u javnom prostoru" predstvaljeni su na okruglom stolu održanom 19. maja 2015. godine u Kulturnom centru Novi Pazar.\nProblem bezbednosti žena u javnom prostoru ne odnosi samo na njihovu fizička bezbednost i zaštitu nego i osećanje sigurnosti i straha od nasilja, navela je autorka publikacije Aurelija Đan, mlađa istraživačica BCBP. Ona je dodala da se žene, kad izađu na ulicu, ne osećaju bezbedno iz mnogo razloga, a jedan od njih je seksualno uznemiravanje i dobacivanje, što ih sprečava da se slobodno kreće gradom.\n“Nasiljem se uglavnom smatraju samo njegovi drastični primeri, kao što su fizičko nasilje ili kriminalne aktivnosti, dok se druge forme nasilja kojima su žene izložene shvataju kao bezazlene i kao nešto što ih ne ugrožava. Nasilje sa kojima se žene susreću kada izađu na ulicu podrazumeva različite vrste ugrožavanja bezbednosti, počev od pukog zurenja, gledanja popreko, pa do uhođenja, razbojništva, fizičkog i seksualnog napada”, istakla je istraživačica BCBP.\nPublikacija ima za cilj da omogući uvid u faktore koji najčešće doprinose osećaju nebezbednosti žena u Novom Pazaru, ali i predloži načine i mere poboljšanja njihove bezbednosti.\nŽene u Novom Pazaru koriste razne taktike kako bi se osećale bezbednije dok se šetaju gradom, od izbegavanja izazovnog odevanja, neosvetljenih ulica i rizičnih mesta, do kretanja u grupama i stalnog držanja telefon pri ruci, navela je Đan i ocenila da ove taktike oduzimaju moć ženama i ograničavaju im slobodu kretanja po gradu.\nŽene se za pomoć radije obraćaju organizacijama civilnog društva koje su specijalizovane za pružanje podrške ženama nego li policiji, istakla je istraživačica BCBP. Kao jedan od načina za unapređenje osećaja bezbednosti žena, Đan je predložila edukaciju policijskih službenika kako bi bolje razumeli žene i njihove probleme i izbegli dodatnu viktimizaciju.\n“Rad policije u zajednici je ključan za prevenciju i suzbijanje nasilja nad ženama u javnom prostoru. Od ukupnog broja uniformisanih policijskih službenika u Novom Pazaru, svega šest odsto su pripadnice ženskog pola, a veća zastupljenost žena u policiji znači i efikasnije reagovanje na slučajeve rodno zasnovanog nasilja prema ženama. Istraživanja potvrđuju da će žena češće prijaviti nasilje policajki nego policajcu, jer smatra da pripadnice policije imaju više razumevanja i da je mnogo lakše da sa njima pričaju o svom problemu”, istakla je Đan.\nDevojke izložene uvredama i dobacivanjima\nGovoreći o glavnim izvorima nebezbednosti žena u javnom prostoru u Novom Pazaru predsednica Udruženja samohranih roditelja "Zajedno" Alma Junis je rekla da su istraživanja pokazala da se ne osećaju bezbedno ne samo u javnim prostorima, nego i u porodicama i šire.\n“Svaki kraj Srbije ima svoje specifičnosti i žene drugačije percipiraju bezbednost, a istraživanje je pokazalo da se žene u Novom Pazaru ne osećaju bezbedno i da se one, obzirom da je ovo ipak patrijahalna sredina, same namerno uklapaju u neke obrasce određenog ponašanja kako bi se zaštitile. Ono čemu su najviše i najčešće izložene mlade devojke su uvrede, dobacivanja, a štite se tako što se oblače po određenim normama kako bi sprecile da budu izložene verbalnom nasilju na ulicama", rekla je Junis.\nDevojkama je, kako su rekle tokom intervjua, potrebno podizanje svesti i jačanje samopouzdanja kako bi mogle da "pokažu zube" i odbrane se od muškog nasilja, objasnila je ona. Junis je ocenila da istitucije koje su zadužene da brinu o bezbednosti žena ne rade dovoljno i da se one, u većini slučajeva, u Novom Pazaru same brinu o svojoj bezbednosti.\nSarađivati sa OCD na unapređenju bezbednosti\nKomentarišući navode da žene nemaju poverenje u policiju u Novom Pazaru, pomoćnik gradonačelnika i predsednik lokalnog Saveta za bezbednost Hajrudin Hajrović je rekao da je u pitanju specifična sredina u kojoj postoje mnogi problemi i rizici.\n"Savet za bezbednost se trudi da probleme identifikuje, odredi prioritete delovanje i zajednički sa NVO i lokalnim institucijama stvori jedno bezbedno okruženje kako za ekonomski razvoj, tako i za normalan život", rekao je Hajrović, dodajući da je Savet za dve godine održao osam sednica.\nOkruglom stolu je prisustvovalo oko 30 učesnica i učesnika, među kojima i predstavnici lokalne samouprave, akademskih institucija, političkih partija, međunarodnih organizacija i brojnih udruženja građana.\nMinistarstvo unutrašnjih poslova nije odgovorilo na molbu BCBP da imenuje predstavnika/cu Policijske uprave Novi Pazar čije je zaduženje sprovođenje aktivnosti rada policije u zajednici kako bi na okruglom stolu bile predstavljene aktivnosti policije u preveniciji i suzbijanju nasilja prema ženama u javnom prostoru. Ipak, jedan predstavnik PU Novi Pazar se uključio u diskusiju tokom dela predviđenog za pitanja iz publike i istakao da je osećaj bezbednosti građana “svakako glavna smernica za dalji rad”, te da je koncept policije u zajednici u Novom Pazaru “u razvoju”, ali i da “nema dovoljno izvršilaca jer ga ne prati sistematizacija”.\nOkrugli sto je deo projekta BCBP "Procena bezbednosti žena u Novom Pazaru" koji je podržala Ambasada Švajcarske u Beogradu.\nPovezane teme:rod i bezbednost, bezbednost na javnim mestima, lokalna zajednica, lokalna bezbednost, policija, policija u zajednici, nasilje, seksualno uznemiravanje, osećaj bezbednosti, Srbija, Novi Pazar, Aurelija Đan


U pet godina stranci uložili u Srpsku 1,3 milijardi KM - epiCentar INFO\nU pet godina stranci uložili u Srpsku 1,3 milijardi KM\nTrećina stranih direktnih investicija uloženih u BiH završi u Republici Srpskoj. Ukupna ulaganja u BiH su nešto veća od 15 milijardi KM, od čega se na RS odnosi oko 5,5 milijardi KM.\nNarodni poslanik Jelena Trivić tražila je od od Ministarstva privrede i preduzetništva RS informaciju o stranim direktinim ulaganjima u RS, počevši od 2015. godine.\nPodatke je dobila zaključno sa 2019. godinom, a ukupna vrijednost stranih direktnih investicija u tih pet godina iznosi oko 1,3 milijardi KM.\nStanje ukupnih stranih ulaganja u Republiku Srpsku do kraja 2019. godine kumulativno iznose oko 5,5 milijardi KM. Srpskainfo podsjeća da su samo “Telekom Srpske” i Naftna industrija RS prodati ukupno za oko milijardu i po KM (646 miliona evra i 121,1 milion evra).\nVrijednost stranih direktnih investicija po godinama, a po podacima Ministarstva, iznose: u 2015. godini 146,5 miliona KM, u 2016. godini 84,5 miliona KM, u 2017. godini 284 miliona KM, u 2018. godini 407,3 miliona KM i u 2019. godini 382,8 miliona KM.\n– Podaci su poražavajući. U prosjeku su godišnje strane investicije oko 260 miliona KM. Ako se uzme u obzir da u ove podatke ulazi i reinvestirana dobit postojećih stranih firmi, onda bismo došli do toga da su podaci o vrijednosti novih investicija na nivou statističke greške – ocjenjuje Trivićeva.\n– Naravno da vlast u Srpskoj to pravda komplikovanošću političkog sistema na nivou Bosne i Hercegovine, ali učestvovali su u toj vlasti i mogli su da promijene situaciju. Dakle, stalno govore kako rasterećuju privredu i da stvaraju bolje poslovno okruženje, ali ovi podaci to demantuju – zaključila je ona.\nSvaka četvrta marka u bankama\nSvaka četvrta marka od direktnih stranih investicija pristiglih u BiH uložena je u finansijsku djelatnost. Tako je u ovu djelatnost, uglavnom u banke, uloženo ukupno oko 3,7 milijardi KM.\nPoslije toga strani ulagači najviše su zainteresovani za trgovinu, u koju su uložili oko dvije milijarde KM, pa telekomunikacije – oko 1,7 milijardi KM. Na četvrtom mjestu je snabdijevanje električnom energijom, u koju je uloženo oko 726,5 miliona KM.\nTags: direktne strane investicije, društvo, Jelena Trivić, ministarstvo privrede i preduzetništva, Republika Srpska, ulaganja\nPrevious Sindikat uprave postavio ultimatum Vladi Srpske: Tvrde da para ima\nNext TE Ugljevik najveći zagađivač na zapadnom Balkanu


Jelena Petrović | 11. maj 2020.\nNovinarka nedeljnika "Vreme" kaže da se nadležni još nisu oglasili povodom pretnji koje su joj upućene na društvenim mrežama, ali da je ona uspela da sazna o kojoj osobi je reč, kao i šta su mu bili motivi. Navodi da veruje u policiju i tužilaštvo, iako nije bilo epiloga ni kad su u pitanju prethodne četiri prijave, od kojih su tri bile pod imenom i prezimenom, dodajući da je jedan od njih vođa Levijatana, Pavle Bihali\nJovana Gligorijević, govoreći o pretnjama koje su joj upućene, a na pitanje da li su nadležni uradili nešto tim povodom, kaže da joj se možda neko danas javi, podsećajući da su joj one upućene u petak.\n„Uspela sam sasvim slučajno, zahvaljujući isključivo svojim novinarskim veštinama, da saznam ko je osoba, u kom gradu u Srbiji živi i šta ga je motivisalo da mi uputi pretnju. Ako sam ja to uspela da saznam, za pola sata nakon što se pretnja dogodila, sigurna sam i da policija može… Ja verujem u naše tužilaštvo i policiju još uvek. Iako sam četiri puta prijavljivala pretnje Odeljenju za visokotehnološki kriminal i nikada do sada nije došlo do epiloga, a da li su oni nešto radili, osim što su moju prijavu primili, ja zaista ne znam“, rekla je.\nKako navodi novinarka Vremena, čovek koji joj je uputio pretnje je poverovao da ona navodno podržava neke pedofile. Pedofiliju, kao društvenu i mentalnu patologiju, apsolutno osuđujem i nikada mi ne bi na pamet palo da je podržim, naglasila je novinarka. Dodaje da je do tog svog stava čovek koji joj je uputio pretnju došao na osnovu toga što ona ne podržava doživotnu kaznu zatvora u tim slučajevima, bez mogućnosti pomilovanja, što je već usvojeno i na snazi.\nSve je počelo je od lidera Levijatana Pavla Bihalija, koji je čak izmišljao moje izjave o slučaju Gorana Jevtića, ja se o slučaju Gorana Jevtića nikad u javnosti nisam izjašnjavala, istakla je.\nNa pitanje da li misli da će policija i tužilaštvo reagovati, kaže da zaista želi da veruje u to. Ipak, govoreći o ranije iskustvu, napominje da su tri od četiri prethodne pretnje bile pod imenom i prezimenom i da ništa po tom pitanju nije urađeno. Jedan od njih je vođa Levijatana, Pavle Bihali, koji je imao čitave serije tvitova i poruka, što je inspirisalo druge ljude da mi se obrate, ali to su bile samo gnusne poruke, više uvrede nego pretnje, do je ono što je od njega dolazilo bila pretnja, ističe novinarka.\nGligorijević navodi da idu izbori, i da je Bihali očigledno rešio da se kandiduje, navodeći da je strah da će ući u parlament i steći poslanički imunitet i „da tu ništa neće moći da se uradi“.\nU svom tekstu „Strah kruži Srbiji“ Jovana Gligorijević se osvrnula i na reakciju poslanice SNS Marije Obradović, koja je na pitanje novinarke N1, rekla – sad još samo fali da me ošamarite. U tekstu postavlja pitanje na koliko su načina građani podeljeni – na nas i na njih.\nCilj je da se stepen agresije u društvu poveća, a da se onda, kad agresija i nervoza dostignu određeni nivo, stvori prostor za dodatnu propagandu, dodatnu satanizaciju političkih protivnika i izmišljanje neprijatelja, kaže Gligorijević, podsećajući da režim, prema svim istraživanjima, apsolutno nije ugrožen kad je reč o podršci građana, ali da već osam godina funkcioniše na proizvodnji neprijatelja, ali i na proizvodnji agresije i reakcije na to. Nikad oni odgovorni, nikad krivi, a oni su donosioci odluka, već u reakciji na nekog drugog i krivicom nekog drugog, čine nešto, dodaje.\nO požaru u kući sindikalca iz vojske, slučaju Kisić, strahu lekara…\nKuća predsednika sindikata „Sloga“ zaposlenog u Ministarstvu odbrane i Vojsci Srbije Dejana Pavlovića, u kojoj živi kao vojni zakupac, u ranim jutarnjim časovima u nedelju izgorela je u požaru.\nDok on kaže da je dobijao upozorenja „da ne talasa“, u pojedinim medijima stoji da je „kuća izgorela“.\nVidećemo da li ćemo saznati, ne mogu da znam šta se desilo, mogu da razumem čoveka koji sumnja u to, jer mi znamo da je novinaru (portala Žig info) Milanu Jovanoviću kuća zapaljena, po nalogu predsednika opštine Grocka, SNS kadra, zbog toga što je izveštavao o mahinacijama i korupciji u toj opštini, podseća novinarka Vremena. Taj kriminalni akt ostavlja prostor u sumnje šta se dogodilo u ovom slučaju i nikad ne treba da prestanemo da na to podsećamo, istakla je.\nUpitana o tome da li su se doktori, tokom krize, plašili da iznesu mišljenje, Gligorijevićeva kaže da su lekari, u Kriznom štabu i uopšte, ne samo zarobljenici partijskog odnosno jednopartijskog sistema, „jer ne zabravimo da su direktori zadravstvenih ustanova partijski kadrovi, što se pokazalo i kao problem u informisanju o epidemiji, već su oni i prvi put pred očima javnosti“, i da se tu vraćamo na režimske medije koji mogu da naprave hajke, koje smo gledali toliko puta. Nagađam da su te stvari u pitanju, dodala je.\nKomentarišući slučaj Bojana Kisića, muža ministarke Nele Kuburović i brata epidemiološkinje i zamenice direktorke „Batuta“ Darije Kisić Tepavčević, odnosno otkriće BIRN-a da su firme bliske njemu dobile 27 ugovora sa javnim preduzećima i ministarstvima, Gligorijević je rekla da je „previše tih veza i nerazjašnjenih stvari i čudnih okolnosti i previše indicija da ništa tu nije bilo po zakonu i da ima mnogo malverzacija kad je reč o poslovima veoma bliskih ljudi Kisić Tepavčević“. Novinarka Vremena naglašava da javnost apsolutno mora i ima pravo da zna sve o tome.\nKako novinarka analizira štrajk poslanika, predstojeću izbornu kampanju i nova dešavanja u opozicionom krilu, čitajte u odvojenoj vesti.\nSapštenje redakcije «Vremena» povodom pretnji Jovani Gligorijević\nGosti N1: Svako ko je u nekom trenutku digao glavu, dobio je po nosu (VIDEO)\nNova pretnja smrću Jovani Gligorijević\nJovana Gligorijević Pretnje novinarima Pretnje novinarkama\nMedijski mrak u vreme korone (1): U Pančevu prikrivali podatke od nezavisnih medija →


Nemci obnavljaju Todorovu kulu kod Stalaća › Made-in-Germany.rs\nU rekonstrukciji grada Stalaća, jedne od najvećih srednjovekovnih tvrđava u Srbiji, učestvovaće i nemačke kompanije, a predstavnici kompanije “Mercer” i nemačkih škola posetiće tokom aprila čuvenu Todorovu kulu.\nDr Ljubiša Popović, predsednik Udruženja građana “Todor od Stalaća” objašnjava da je ideja da se kula obnovi i otvori za turiste, a da se tu održavaju letnje škole i za decu iz Nemačke i drugih zemalja.\n– Cilj nam je da grad Stalać potpuno povrati izgled kakav je imao pre šest vekova, kada je bio veći od Kruševca, tadašnje prestonice Srbije. Lokalitet je klasifikovan kao kulturno dobro od velikog značaja, a obnova tvrđave će biti u skladu sa konzervatorskim uslovima Zavoda za zaštitu spomenika kulture iz Kraljeva – najavljuje Popović za “Večernje novosti”.\nPo njegovim rečima, paralelno će se raditi i na obnovi Mojsinjske svete gore, gde je nekada bilo 77 crkava i manastira, a danas ih je očuvano 12. Kao jedna je od najmanjih u Srbiji, Opština Ćićevac nema novca za obnovu tvrđave, a Todorovoj kuli, koja je statički ojačana pre više od četiri decenije, sada preti pad.\nUtvrđeni grad Stalać podigao je na četiri i po hektara knez Lazar Hrebeljanović 1372. godine na ogranku Mojsinjske planine, blizu mesta spajanja Zapadne i Južne Morave. Grad je imao veliki strateški značaj i iz njega je kontrolisan prilaz prestonici Kruševcu, a po potrebi tu se sklanjao i sam knez. Prema Konstantinu Filozofu, tvrđavu je razorio sin Bajazita Prvog, sultan Musa, 1413. u pohodu na Kruševac, kada su Turci po prvi put koristili topove u svojim osvajanjima.\nZa obnovu kule od sedam spratova, sa koje će se videti ušće dveju Morave i veći deo Pomoravlja, mnogi privrednici već su ponudili donacije u novcu, materijalu ili građevinskim i zanatskim radovima. Ministarstvo kulture finansiraće parking i bolji prilaz kuli, a vajar Boris Staparac napraviće spomenik od sedam metara vojvodi Prijezdi i Jelici.


Saznajte sve o cookies politici - List\nCookies na našem sajtu\nInternet kolačići (eng. cookies) su mali tekstualni fajlovi (datoteke) poslati sa web sajta koji korisnik pregleda i koji se čuvaju u internet pregledaču (eng. browser), odnosno na samom računaru korisnika. Svaki put kada računar učita neki sajt, pregledač šalje kolačiće ka serveru obaveštavajući ga o korisnikovim prethodnim aktivnostima. Kolačići su dizajnirani da budu pouzadan mehanizam za sajtove i jedino mogu biti pročitani od strane web servera u domenu koji Vam ih je poslao.\nOsnovna svrha kolačića je da Vam obezbedi pogodnosti koja će Vam uštedeti vreme. Internet prodavnica list.rs koristi kolačiće kako bi bio funkcionalniji kada je pretraga sadržaja kao i poručivanje proizvoda u pitanju; prikupljamo informacije o proizvodima koje imate u Vašoj korpi, ranije preglede stranica našeg sajta kao i ranija prijavljivanja na naš sajt. Imajte na umu da kolačići ne mogu da oštete Vaš računar, naši serveri prikupljaju šifrovane podatke kako biste imali potpunu udobnost pri poseti našeg sajta. Pomoću njih saznajemo Vaše ranije pretrage i interesovanja i time Vam, pri budućim pregledima, pokazujemo relevantan sadržaj i srodne proizvode. Mi ne čuvamo lične podatke kao što su podaci o kreditnoj kartici. U svakom momentu, List se obavezuje na privatnost Vaših ličnih podataka koji će biti korišćeni isključivo za svrhu kupovine na našem sajtu. Osim udobnosti koju Vam korišćenje kolačića omogućava, oni nam pomažu da identifikujemo eventualne greške, ispravimo ih i budemo bolji za Vas.\nDa biste mogli da kupujete u našoj internet prodavnici neophodno je da je omogućeno korišćenje internet kolačića. Ukoliko želite da onemogućite upotrebu kolačića to možete učiniti u podešavanjima Vašeg pregledača (u okviru ovog odeljka u delu “upravljanje kolačićima” možete pogledati kako se uključuju odnosno isklučuju ove opcije u pojedinim internet pregledačima).\nKako biste mogli da kupujete u našoj internet prodavnici i koristite ostale personalizovane opcije na sajtu www.list.rs neophodno je da prihvatite kolačiće (cookies). Naši kolačići ne koriste osetljive informacije kao što su Vaše ime, adresa ili detalji plaćanja. Kolačiće koje mi koristimo pomažu nam da budemo bolji za Vas, saznajemo sa kog ste pretraživača došli kod nas, koji Vas je sajt preusmerio na našu stranicu (korisno za naše online oglašavanje). Na osnovu ranijih pregleda i kretanja po stranicama našeg sajta saznajemo koja su Vaša interesovanja na našem sajtu, pa Vam shodno tome pri narednom prijavljivanju možemo ponuditi relevantan sadržaj i slično. Mi koristimo kolačiće za izradu nepersonalizovane statistike. Kupovina proizvoda u našoj internet prodavnici, dodavanje proizvoda u Vašu korpu kao i upravljanje sadržajem iste, nije moguće ako ste u Vašem pregledaču (browser) isključili kolačiće.\nOpet, ukoliko želite da ograničite, blokirate ili izbrišete kolačiće iz list.rs to možete učiniti u podešavanjima Vašeg pregledača. (Podešavanja se razlikuju zavisno od internet pregledača koji koristite te kratko uputstvo o podešavanjima možete naći na sledećoj stranici ovog odeljka).\nNa stranicama list.rs mogu se naći linkovi ka drugim web stranama koji sadrže kolačiće koji nisu povezani sa našim sajtom. Ne možemo uticati i odgovarati za kolačiće i sadržaj na drugim web stranama ali jako vodimo računa o tome da uvek sarađujemo sa pouzdanim partnerima.\nUkoliko su kolačići (cookies) u Vašem internet pregledaču (browser) isključeni, doživljaj i mogućnosti kupovine na našem sajtu biće ograničeni samo na pretraživanje i pregled ponude. Tako nećete biti u mogućnosti da odabrane proizvode ubacite u Vašu korpu. Da biste to sebi omogućili pogledajte kratka podešavanja Vašeg internet pregledača:


Naslovna/Politika/Cvijanović: Na teritoriji RS nema mogućnosti za smještaj migranata\nPredsjednik Vlade Republike Srpske Željka Cvijanović rekla je da ne vjeruje da će najavljena ministarska konferencija o problemu izbjeglica biti bilo kakav ključ rješenja, nego je bilo potrebno da se tokom prethodnih godina razrađuju različite strategije i operativni planovi na nivou cijele regije.\nCvijanovićeva je izjavila da je od 2015. godine bio vrlo poželjan pojačan anagažman svih ministara i vlada u regiji, svih bezbjednosnih agencija i agencija za sprovođenje zakona, što se nije dešavalo.\n“Mislim da su se vlasti na nivou BiH koje su zadužene za ova pitanja samo nadale da nas ovako nešto neće zadesiti i onda su sve prepuštali vremenu, ali zadesilo nas je. Možemo primijetiti krajnju nespremnost da reagujemo na takvu krizu”, rekla je Cvijanovićeva novinarima u Banjaluci.\nOna je podsjetila da je ministar bezbjednosti BiH Dragan Mektić pozvao ministra unutrašnjih poslova Srpske Dragana Lukača da razmotri mogućnost da se i policijske snage Srpske koriste na granici.\n“Ne možete vi u Sarajevu da očistitie jedan park od izbjeglica koji su tamo sedmicama samo zato što imate neki skup, te da pošaljete ljude negdje tvrdeći da oni mogu da idu tamo, a da niste nikoga kontaktirali i dobili saglasnost za to”, zaključila je premijer Srpske.\nmigranti Željka Cvijanović


PREDSTAVNICI OPOZICIJE POTPISALI “SPORAZUM SA NARODOM”: Pošteni i fer izbori pa Vlada stručnjaka – Kruševac PRESS\nAutor Redakcija\t Poslednje ažuriranje 07.02.2019. 0\nU Vladi stručnjaka, koja bi se formirala posle slobodnih i poštenih izbora, neće biti, obavezuju se potpisnici, niko od aktuelnih lidera opozicije, a biće oročena na godinu dana, i ona će, zajedno s Narodnom skupštinom ispuniti preduslove za vraćanje demokratskih načela i vladavine prava u Srbiji, posle čega će se raspisati slobodni izbori. Vlada stučnjaka bi se formirala od “odgovornih i stručnih ljudi na čelu sa nestranačkim primijerom”.\nSporazum će biti ponuđen predstavnicima protesta “1 od 5 miliona”, ali i ostalim građanima Srbije, a ostaje otvoren za pristupanje drugih potpisnika. Potpisnici su se, kako je navedeno u dokumentu, obavezali na zajedničku borbu za slobodne medije i slobodne i poštene izbore na način koji su definisali u zajedničkim uslovima opozicije za slobodne i poštene izbore koji su sastavni deo tog Sporazuma. Takođe, obavezali su se da će, kao opozicija, napustiti rad skupština u kojima je režim ukinuo demokratska načela i temelje parlamentarizma – Skupštine Srbije, Vojvodine, grada Beograda i drugih lokalnih samouprava i gradskih opština i time “oduzeti bilo kakav legitimitet ražimu”. Izabrani poslanici i odbornici će na drugi način štititi interese građana Srbije na svim nivoima, navedeno je u dokumentu.\nU Sporazumu sa narodom se, uz nabrajanje ovih osnova za uspostavljanje novog sistema, navodi da će njegovi potpisnici boriti s građanima za političke promene s ciljem da se smeni lični režim Aleksandra Vučića i uspostavi sistem u kome buduća diktatura neće biti moguća.\nU Sporazumu sa narodom navedeno je 12 preduslova koje treba da ispune Vlada stručnjaka i novoizabrana Skupština Srbije, kao što je uspostavljanje nezavisnog sudstva i samostalnog tužilaštva, uvođenje specijalnog tužioca za korupciju, organizovani kriminal i trgovinu uticajem. Takodje je predviđena i lustracija, ispitivanje porekla imovine, izmena izbornog zakonodavstva i utvrđivanje kriterijuma za izbor javnih funkcionera.\nPotpisnici Sporazuma “garantuju” ispunjenje ovog dokumenta i spremni su da prihvate svaku ocenu javnosti i sud građana, kako političku tako i moralnu.\nopozicijaSporazum sa narodomVlada stručnjaka


Miodrag Zec: Stanje u ekonomiji nije ružičasto | PC Press\nMiodrag Zec: Stanje u ekonomiji nije ružičasto\nMiodrag Zec, profesor Filozofskog fakulteta u Beogradu, u intervjuu za agenciju Beta izjavio je da Srbija ima temeljne probleme u ekonomiji i društvu zbog toga što se njome upravlja personalno i „manuelno”, a ne institucionalno. Pravila igre nisu uspostavljena, što dodatno potvrđuje činjenica da višu prosečnu stopu ekonomskog rasta u poslednje tri godine imaju čak i Bosna i Hercegovina (BiH) i Albanija, istakao je profesor.\n„Srbija je po stopi ekonomskog rasta, visini prosečnih plata i spoljnjem dugu na poslednjem mestu liste zemalja u jugoistočnoj Evropi, a visoke strane investicije u poslednjih godinu i po dana otvaraju pitanje čime su plaćene i kakvi su im efekti”, rekao je Zec. Po visini prosečnih plata Srbija je, kako je rekao, samo ispred Makedonije i Albanije, a javni dug je veći nego što ga imaju Makedonija, BiH, Crna Gora i Albanija. On je ocenio da se Srbija vrti u krug bez obzira na „medijski dinamizam ekonomske aktivnosti” i rezultati su daleko manji od očekivanih, „a krem na torti je odluka vlasti u Beogradu da za novogodišnju jelku potroši 83.000 evra”.\nOsvrćući se na pitanje stranih investicija koje se godinama predstavljaju kao centralni faktor pokretanja srpske ekonomije, Zec je rekao da strani investitori uglavnom dobijaju subvencije da bi doneli doradne (lon) poslove koji se plaćaju po 200 evra, kojima ne mogu da se pokriju ni elementarne potrebe.\n„Ti investitori su došli da naprave robu i izvezu je i uglavnom ne učestvuju u ukupnom životu države, pa ih zato i ne interesuje koliko traje naplata ili sudski procesi. Država mora da napravi pravni poredak, a ne da ide okolo i zvecka kasicom kako bi namamila ulagače”, rekao je Zec.\nProfesor se osvrnuo i na problem obrazovanja, rekavši da je pogubno posmatranje obrazovanja kao biznisa i izvora profita.\n„Najveći svetski univerziteti nisu biznis organizacije, neko bi trebalo da se zapita zašto i druge države obrazovanje nisu pretvorile u profitne organizacije ako je to tako dobro, već imaju univerzitete stare po 600 godina koji imaju legate i donacije a sredstva se troše na stipendije talentima i za razvoj”, rekao je Zec.\n„Univerziteti u svetu služe za bogaćenje nacije, ne pojedinca”, ocenio je Zec i istakao da u Srbiji nema strateških institucija koje razmišljaju na dugi rok.\n„Norveška ima obilje nafte, a najviše izdvaja za obrazovanje jer kupuje budućnost”, rekao je Zec i istakao da Srbija zbog obilja propusta i činjenice da se obrazovanje pretvorilo u biznis ima ogroman problem sa njegovim kvalitetom, koje je osnov jakih, stabilnih država.\nTagovi: ekonomija, Miodrag Zec, Obrazovanje, Srbija, Strane investicije\n← Umesto pića – platite vreme\nUmetničko delo koje spaja umetnost i tehnologiju →


Kragujevcu 60.000 evra od EU za bolji položaj Roma - IndeksOnline.rs\nNaslovna Društvo Kragujevcu 60.000 evra od EU za bolji položaj Roma\nKragujevcu 60.000 evra od EU za bolji položaj Roma\nKRAGUJEVAC – Grad Kragujevac jedan je od 36 gradova u Srbiji kojem je odobren grant od Evropske unije u vrednosti od 60.000 evra, a koji će biti namenjen za projekte podrške u borbi protiv diskriminacije i unapređenje ravnopravnosti Roma.\nKako se navodi na portalu Grada Kragujevca, sredstva su odobrena u okviru programa “Podrška EU inkluziji Roma – osnaživanje lokalnih zajednica za inkluziju Roma”.\nProgram realizuje Stalna konferencija gradova i opština, finansira Evropska unija, vrednost grantova je od 40.000 do 60.000 evra, a sprovodiće se u 36 gradova i opština iz Srbije u periodu od devet do 15 meseci.\nGrant šemom su podržani projekti koji imaju za cilj jačanje položaja romske populacije u lokalnim zajednicama, kroz implementaciju prioritetnih nacionalnih i lokalnih strateških mera u oblasti zapošljavanja, borbe protiv diskriminacije i promocije ravnopravnosti romske populacije.\nUgovor za grant u ime grada Kragujevca uručen je članu Gradskog veća za obrazovanje Nedeljku Manojloviću.\nPrethodni tekstDevojčica izbačena iz škole zbog vršnjačkog nasilja\nSledeći tekstFabrici posetio zatvorski kompleks u Požarevcu


Pregled Lige šampiona: Srbi uspešni – Rastko Stojković drugi strelac LŠ! | RUKOMET\nновембар 26, 2009, 1:26 pm\nU grupi „A“ glavnu reč, prema očekivanjima, vodi francuski Monpelje, predvođen Nikolom Karabatićem. U redovima ekipa sa juga Francuske, svoju ulogu imaju i srednji bek „Orlova“, Mladen Bojinović (dva gola u dosadašnjem delu LŠ) i golman, Nebojša Stojinović. Na drugom mestu se trenutno nalazi, prošlogodišnji osvajač Kupa kupova, španski Valjadolid, koji u svojim redovima ima dva bivša jugoslovenska reprezentativca, Marka Krivokapića (13 golova) i Žikicu Milosavljevića(22 pogotka). U redovima rumunske Konstance, jednog od najprijatnijih iznenađenja dosadašnjeg dela prve faze LŠ (pobeda nad Monpeljeom i gotovo izvesno, izboren plasman u TOP 16 fazu, što će biti najveći uspeh u istoriji kluba), koga sa klupe vodi bivši selektor Jugoslavije, Zoran Kurteš, doprinos dobrim rezultatima su dali Aleksandar Adžić (tri gola), Darko Pavlović (osam golova) i Uroš Vuković (dva). U sastav rumunskog šampiona, sa zakašnjenjem se priključio i Miroslav Simić, koji je sezonu počeo u beogradskom PKB-u. Srpska kolonija u mađarskom Pik Segedu, još uvek ima teoretske šanse da se domogne četvrtog mesta u grupi i TOP 16 faze, ali sva je prilika da su šanse za to propuštene. Loši rezultati, doveli su do promene na klupi Segedinaca, pa je Vladana Matića zamenio Dragan Đukić, stručnjak, koji je već radio u Segedinu sa početka ove decenije. Na terenu, povreda je doprinela tome da srednji bek srpske reprezentacije, Danijel Anđelković zaigra prvi put tek u šestom kolu i postigne dva gola u porazu od Monpeljea. Povremeni srpski reprezentativac, Petar Nenadić, iskoristio je šansu, koja mu se ukazala i postigao 22 gola u dosadašnjem delu takmičenja, a povrede su mučile i golmana, Dragana Marjanca, koji je ipak uspeo da zadrži svoje pozicije među stativama kluba sa juga Mađarske. Konačno, ekipi, koja je pokazala da je autsajder u eliti, solunskom PAOK-u, svoj doprinos je dao Milan Grubanov (sedam golova).\nTabela grupe „A“\n1. Monpelje 6 – 10\n2. Valjadolid 6 – 9\n3. Čehovski medvedi 6 – 8\n4. Konstanca 6 – 6\n5. Pik Seged 6 – 3\n6. PAOK 6 – 0\nGrupu „B“ posle šest kola predvodi mađarski MKB Vesprem, u kome velika srpska kolonija igra glavnu ulogu. Na golu, iskusni Dejan Perić, na bekovskim pozicijama, Žarko Šešum (14 golova), te Marko Vujin (21) i specijalista za odbranu, Ivan Lapčević (jedan pogodak), koji se još nisu vratili na teren posle povreda zadobijenih za vreme EHF nedelje početkom novembra. Na „crti“, svoju šansu koristi Uroš Vilovski (četiri gola), dok se alternativa Vujinu na poziciji desnog beka, Milan Mirković, jednom upisao u listu strelaca. Srbija od ove sezone ima igrače i u najboljim nemačkim klubovima, a jedan od njih je Nikola Manojlović, koji u dresu Rajn Nekar Lovena, uglavnom, igra u odbrani, ali je uspeo da se 11 puta upiše u strelce u dosadašnjem takmičenju. „Lavovi“ iz Manhajma se trenutno nalaze na drugom mestu u grupi, iza Vesprema.\nIznenađenje ili ne, tek poljski šampion Vive Kilce, pruže igre, koje nagoveštavaju da ovaj klub može mnogo i u nastavku takmičenja. Najbolji igrač i strelac ekipe je nekadašnji pivotmen Crvene zvezde, pa nemačkog Nordhorna, Rastko Stojković sa impresivnim učinkom od 43 gola.\nGrčevitu borbu za četvrto mesto u grupi i prolaz u nastavak takmičenja, vodiće francski Šamberi, slovenačko Gorenje (levi bek, Momir Rnić – 11 golova i golman, Ivan Gajić) i sarajevska Bosna BH Gas (levi bek, Dušan Bozoljac – 12 golova).\nTabela Grupa „B“\n1. Vesprem 6 – 10\n2. Rajn Nekar Loven 6 -10\n3. Vive Kielce 6 – 9\n4. Šamberi 6 – 3\n5. Gorenje Velenje 6 – 2\n6. Bosna BH Gas 6 – 2\nZa razliku od dve prethodne grupe, grupa „C“, nije tako „bogata“ srpskim internacionalcima. U vodećem, Siudad Realu, pa HSV Hamburgu i Kroacija Osiguranje Zagrebu, nema srpskih igrača, a tek u FCK Kopenhagenu, beležimo nastupe potencijalnog reprezentativca, desnog beka, Vukašina Rajkovića, koji je u prvih šest kola postigao devet golova. Konačno, ni ekipe sa začelja, švedski Alingas i norveški Fulingen, nemaju Srbe u svojim redovima.\nTabela grupa „C“\n1. Siudad Real 5 – 10\n2. Hamburg 5 – 8\n3. Zagreb 6 – 8\n4. FCK 6 – 6\n5. Alingsas 6 – 2\n6. Fylingen 6 – 0\nTako nije u grupi „D“, gde vodeći Kil, koji je u ulozi jednog od najvećih favorita za osvajanje Lige šampiona na završnom turniru u Kelnu, maja 2010. godine, predvodi levi bek „Orlova“ i trenutno, jedan od najboljih igrača na ovoj poziciji na svetu, Momir Ilić (20 golova). Pored Kila, i španska Barselona je već izborila plasman u TOP 16 fazu, a u njoj nema srpskih igrača, kao uostalom, ni u Ademar Leonu i danskom šampionu, Koldingu. Tradicionalno, skopski Vardar Pro je uvek stecište srpskih rukometaša, a ove sezone, odličnu rolu ima desni bek juniorske generacije, koja je 2000-te u Atini donela Jugoslaviji evropsko zlato, Borko Đorđević, koji se sa 36 golova najefikasniji kod Skopljanaca i nalazi na jedanaestom mestu liste strelaca Lige šampiona! Tu je i pivotmen, Đorđe Pešić, koji je u dosadašnjem delu takmičenja, postigao 18 golova. Konačno, i u poslednjeplasiranoj, Amicitiji iz Ciriha, bivši pivotmen Crvene zvezde, Stevan Kurbalija, postigao je sedam golova u šest mečeva, a dva nastupa u najjačem evropskom takmičenju, upisao je i desni bek, Filip Šćepanović, pre nego što je napustio klub.\nTabela grupe „D“\n1. Kil 6 – 11\n2. Barselona 6 – 10\n3. Kolding 5 – 6\n4. Real Ademar 5 – 5\n5. Vardar 6 – 1\n6. Amicitia 6 – 1\nKada se sve sumira, dolazimo do impresivne brojke od 29 srpskih rukometaša i tri trenera, koji su u prvih šest kola nastupali u najkvalitetnijem rukometnom takmičenju na planeti. Ako bi se bavili nekim grubim projekcijama na osnovu stanja na tabelama i parova utakmica koje bi tek trebalo da se odigraju /još četiri kola su preostala), sva je prilika da će u završnici Lige šampiona, u duelima šesnaest najboljih klubova, učestvovati oko 20 srpskih internacionalaca u čak osam ili devet klubova, što Srbiju svrstava među rukometne nacije sa najvećim brojem igrača u najjačem klupskom takmičenju na planeti.


SDA: Dodik je jedini koji vodi politiku protiv RS i srpskog naroda – Haber.ba\nMilorad Dodik potrudio se da odmah na djelu potvrdi riječi koje je jučer u Skupštini izrekao predsjednik Srbije Aleksandar Vučić, kada je govoreći o Srbima naveo da je to “narod koji ne vjeruje i ne voli stvarnost i istinu”.\nDodik ne samo da ne voli istinu i stvarnost, nego je sklon da izriče očigledne laži, poput one da je “SDA stajala iza ratnih zločina”. Bespredmetno je odgovarati na Dodikove laži o SDA i rahmetli Aliji Izetbegoviću i njegova naglabanja u stilu “šta bi bilo kad bi bilo”.\nNjegove izjave ne mogu promijeniti historijske činjenice i presude Haškog tribunala kojima su za genocid i ratne zločine presuđeni Radovan Karadžić, Ratko Mladić, Biljana Plavšić, Momčilo Krajišnik i drugi, poručuju iz SDA.\nIsto tako, Dodiku neće pomoći ni ponavljanje neistina da “SDA vodi politiku protiv RS-a i srpskog naroda u cjelini”. Politika SDA je jasna: zaštita interesa Bosne i Hercegovine, države ravnopravnih naroda i građana na svakom pedlju njene teritorije. Jedini koji u ovom trenutku vodi politiku koja nanosi štetu RS-u i srpskom narodu u cjelini je upravo Milorad Dodik. Vrijeme je da to shvati i osiromašeni narod u RS-u, navode u saopštenju iz SDA.\nTeme:Bakir Izetbegović, bh. entitet RS, BiH, izdvojeno, Milorad Dodik, odlikovanja, ratni zločinci


Abazović: Dok se na ulicama dešavaju ubistva, policija se bavi komentarima na društvenim mrežama – Borba\n“Oni su tokom radne večere razgovarali o aktuelnoj političkoj situaciji i osvrnuli su na probleme sa kojima se suočava Crna Gora. Gospodin Vajs je neko ko dobro poznaje Crnu Goru i kome nisu strani fenomeni sa kojima se suočavamo. Razgovaralo se o situaciji koja je nastala nakon usvajanja Zakona o slobodi vjeroisposvjesti, kao i o izbornoj reformi koja je praktično nestala sa agende Vlade Crne Gore” – saopšteno je iz URA.\nPredlog URA koji je ranije saopšten i komesaru za proširenje Oliveru Verheljiju, jeste da EU vodi dijalog u Crnoj Gori, “pošto je vladajuća struktura izgubila svaki kredibilitet.”\n“Saopštili smo konkretne predloge sa kojima ćemo poći i na najavljeni dijalog sa predsjednikom Vlade koji sada ima veliku odgovornost. Ovo je zadnji trenutak da napravimo kakve-takve izborne reforme, ali i sačuvamo evropski pravac države. URA je proevropska partija i naši prioriteti su kompatibilni sa našim međunarodnim partnerima” – saopštio je Abazović Vajsu tokom sastanka.\n“Pola države nam je u VD stanju, a desetine hiljada građana je na ulici. Dok se na ulicima gotovo svakodnevno dešavaju ubistva policija se bavi komentarima građana na društvenim mrežama. Zadnji je momenat da nešto zajedno preduzmemo. Upoznao sam kolegu Vajsa sa predlozima URA za riješavanje krize i poručio da ćemo svaku dobronamjernu incijativu koja ima za cilj izvlačenje zemlje iz ove krize podržati” – istakao je Abazović tokom sastanka.\nDF predlaže raskid svih ugovora na štetu države i preispitivanje porijekla imovine ljudi na vlasti\nMalezija: Najstariji premijer na svijetu podnio ostavku\nAkcija u Podgorici: Pink Panter uhapšen jer je prijetio bivšoj ženi!


EVO ŠTA KAŽU KLADIONICE: Partizan prvi favorit za osvajanje Evrokupa, Zvezdi male šanse za evroligašku titulu! - Adresar Sporta\nHome - Košarka - EVO ŠTA KAŽU KLADIONICE: Partizan prvi favorit za osvajanje Evrokupa, Zvezdi male šanse za evroligašku titulu!\nEVO ŠTA KAŽU KLADIONICE: Partizan prvi favorit za osvajanje Evrokupa, Zvezdi male šanse za evroligašku titulu!\nDa li ćete se kladiti na naše timove?\nDolazak Željka Obradovića u Partizan, maksimalno je podigao ambicije kluba, pa će crno-beli sa nikad jačim timom pokušati da napadnu sve moguće trofeje. Cil je je sigurno osvajanje ABA lige, Kupa, Superlige Srbije i Evrokupa, što bi Partizanu garantovalo povratak u Evroligu.\nPrema kvotama koje nudi Oktagonbet, scenario dolaska novog evropskog trofeja u Beograd je nikada realniji. Naime, za Partizanovo osvajanje drugog najkvalitetnijeg takmičenja u Evropi, ponuđena je kvota 3.75.\nOdmah iza nekadašnjeg šampiona evropske lige, nalaze se Virtus i Valensija, na koje je data kvota 4.5. Što se tiče drugih klubova iz ABA lige, kvota da će Cedevita Olimpija osvojiti Evrokup je 35, dok je na Budućnost ponuđena kvota 40.\nSa druge strane, naš jedni predstavnik u Evroligi, ekipa Crvene zvezde, nalazi se među autsajderima. Ako mislite da će crveno-beli osvojiti najjače evropsko takmičenje, moći ćete da igrate na kvotu 150.\nGlavni favorit za ovaj trofej je branilac titule Anadolu Efes (kvota 3.25), u kome nastupa i Vasilije Micić aktuelni MVP Evrolige. Odmah iza njih sledi ekipa Barselone (kvota 4), pa potom i CSKA (6). Fenerbahče koji je preuzeo nekadašnji selektor Srbije Saša Đorđević, kotiran je kao 6. favorit sa kvotom 15.\nDrama u Španiji dostigla vrhunac, majstorice odlučuju: Desetkovani Real čeka Valensiju, tradicija na strani Blankosa


EU zvaničnici potvrdili dostavu vakcina za Zapadni Balkan - Euromanager\nEuropski komesar za susjedstvo i proširenje Oliver Varhelyi napisao na Twitteru kako Europska unija šalje pomoć u vakcinama protiv korona virusa za regiju Zapadnog Balkana, uprkos trenutnom problemu nedostatka vakcina, podsjetivši da je Unija pomagala regiju od početka pandemije.\nOn je u ovoj izjavi potvrdio da EU uz pomoć Austrije regiji šalje 651.000 doza Pfizer/BioNTech cjepiva, a dostava će biti realizirana u periodu od maja do augusta.\nPredsjednica Europske komisije Ursula von der Leyen je takođe je Twittala kako je od ključne važnosti ubrzati kampanju vakcinacije na svim prostorima.\n“Sretna sam što mogu najaviti da smo osigurali doze koje će pomoći u procesu vakcinacije zdravstvenih radnika i drugih osjetljivih grupa na Zapadnom Balkanu. Europska unija je uz svoje partnere u regiji, koji su očekivali našu podršku”, napisala je i zahvalila Austriji za pomoć pri transportu vakcina.\n“Zajedno smo u ovome”, kazala je Von der Leyen, koja je potvrdila da će od ukupne količine dostavljenih vakcina BiH primiti 214.000 doza.\nEUVakcina protiv koroneZapadni Balkan\nHifa Oil gradi novi naftni terminal na Međunarodnom aerodromu u Sarajevu\nBIT Alijansa daje prijedlog 10 mjera za prevazilaženje ekonomske krize\nUPFBiH smatra Odluku o propisivanju mjere neposredne kontrole cijena nezakonitom\nChoco Club čokolade iz Vispaka kao novi iskorak prehrambene industrije u BiH


Vežbanje skraćuje porođaj! - Zdravlje i bezbednost - Ringeraja.rs\nUredništvo portala Ringeraja.rs, 18.3.2018\nAktivan životni stil tokom trudnoće može značajno da smanji vreme trajanja porođaja, zaključeno je nakon sprovedenje studije.\nNovo istraživanje koje je sprovedeno na Tehničkom univerzitetu u Madridu otkrilo je da vežbanje u trudnoći može da utiče i na trajanje porođaja.\nTim istraživača predvođen profesorom Rubenom Barakatom sproveo je studiju u kojoj je učestvovalo 508 zdravih žena koje su nasumično podeljene u dve grupe. Od toga su 253 žene stavljene u kontrolnu grupu, dok je 255 bilo u grupi za vežbanje.\nDame koje su bile u drugoj grupi tokom trudnoće su imale umerene aerobne vežbe, koje su radile tokom tri nedelje.\nIstraživači su onda analizirali razne faktore porođaja tih žena, uključujući i trajanje svakog porođaja, način porođaja, broj kilograma koje su dobile u trudnoći, korišćenje ili nekorišćenje epidurala i težinu bebe.\nDošli su do zaključka da su se majke koje su tokom trudnoće imale aerobne treninge kraće porađale, u odnosu na žene koje nisu vežbale.\n"Vežbanje tokom trudnoće, naravno uz nadzor stručnog lica, smanjuje vreme trajanja porođaja", saopštili su naučnici.\nŽene koje su bile u grupi za vežbanje takođe ređe koriste epidural pri porođaju, a primećeno je i da su novorođenčad majki koje nisu vežbale znatno veća od proseka.\nProblemi sa zubima u trudnoći\nTrudnoća je period kada treba obratiti posebnu pažnju na higijenu i zdravlje zuba i desni. Pročitajte više o tome koji s...\nKravica bez laktoze i mleko za miran san\nImlek je izbacio u promet dva nova mleka.Imlek moja kravica bez laktoze,i Imlek mleko za miran san.\nNeverujem da"pali"mleko za miran san (40%)\ndavala sam detetu,i zaista je mirnije,duže i lepše spavalo (1%)\nProbala sam kravicu bez laktoze i dopada mi se (6%)\nDajem mleko detetu netolerantnom na laktozu(12+ meseci) (0%)\nne koristim ni jedno od dva navedena (53%)


Odbornici SDA Sandžaka predali Skupštini grada Novog Pazara Rezoluciju o genocidu u Srebrenici - SDA Sandžaka\nRezoluciju o genocidu u Srebrenici organi Stranke demokratske akcije Sandžaka će implementirati na svim nivoima. Dr. Hanadi Hajdinović, odbornica Skupštine grada, kritikujući gradsku vlast u Novom Pazaru koja je potpuno neozbiljno i neodgovorno pristupila ovako bitnom pitanju, izjavila je da je „Rezolucija predata i iz razloga što u materijalu za sjednicu Skupštine grada, koja je zakazana za 6. jul, ne postoji nikakav prijedlog teksta rezolucije o kojem bi Skupština trebalo da se izjasni“.\nNa posljednjoj sjednici Skupštine grada Rezolucija nije uvrštena u dnevni red da bi se u međuvremenu usaglasio tekst rezolucije o genocidu u Srebrenici i dogovoreno je da se zakaže posebna sjednica Skupštine grada za 6. jul 2015. godine sa jedinom tačkom dnevnog reda: Usvajanje Rezolucije o genocidu u Srebrenici.\n„Razlog za odlaganje sjednice skupštine i zakazivanje posebne sjednice sa jedinom tačkom dnevnog reda je bio da se odborničke grupe u međuvremenu usaglase oko prijedloga teksta rezolucije. Međutim ni do danas odborničkom klubu SDA Sandžaka nije upućen poziv da učestvuje u izradi i usaglašavanju teksta rezolucije“, kazala je dr. Hajdinović, odbornica SDA Sandžaka u Gradskoj skupštini Novog Pazara.\nOdbornički klub SDA Sandžaka izražava očekivanje da će svi odbornici Skupštine grada Novog Pazara 6. jula 2015. godine podržati ovu Rezoluciju.\n- Prijedlog Rezolucije o genocidu u Srebrenici\nBy SDA Sandžaka 12 May 2016


Vesti iz BCBP, BCBP dobitnik oba PASOS priznanja u 2015.\nVaša lokacija / Beogradski centar za bezbednosnu politiku / Aktivnosti / Vesti iz BCBP / BCBP dobitnik oba PASOS priznanja u 2015. /\nPASOS priznanja se dodeljuju za rad i dostignuća članova koji pokažu svoju posvećenost promovisanju vrednosti i ciljeva PASOS-a u unapređenju i očuvanju demokratije, ljudskih prava i vrednosti otvorenog društva – uključujući vladavinu prava, dobro upravljanje i ekonomski i društveni razvoj.\nPublikacija Beogradskog centra za bezbednosnu politiku “Budućnost civilne zaštite na severu Kosova” dobitnik je priznanja za Najbolju publikaciju javne politike u 2015. godini. BCBP je takođe dobitnik priznanja za Dostignuće godine za rad na organizaciji Beogradskog bezbednosnog foruma.\nPASOS asocijacija istraživačkih centara za otvoreno društvo okuplja 56 organizacija iz centralne i istočne Evrope i centralne Azije. Dobitnici godišnjih priznanja su objavljeni na Generalnoj skupštini PASOS-a, održanoj u Tirani, Albaniji, 12. septembra 2015. godine.\nNagrađeni rad, čije su autorke Maja Bjeloš i Isidora Stakić, analizira trenutno stanje jedinica civilne zaštite u četiri opštine na severu Kosova i predlaže moguća rešenja za regulisanje njihovog položaja u budućnosti.\n„Rad pažljivo razmatra šta je potrebno kako bi se smanjila mogućnost sukoba u procesu integracije koji je pun sumnje i mutnih radnji. Predstavlja konkretne preporuke o koracima koje je potrebno preduzeti, sugerišući programe ponovnog zaposlenja, planskog i obezbeđenog penzionisanja i daje broj ljudi na koje se ovi programi odnose. To doprinosi tome da se čuje i glas civilnog društva i samim tim dostigne određeni nivo transparentnosti i konsenzusa”, rekao je član žirija Bogdan Kravčenko, generalni direktor Univerziteta u Centralnoj Aziji, o nagrađenoj publikaciji BCBP.\nOva publikacija objavili su BCBP i Kosovski centar za bezbednosne studije (KCSS) u okviru projekta „Forum za bezbednosna istraživanja: Beograd-Priština-Tirana” uz podršku Vlade Kraljevine Norveške. Istraživanje potrebno za ovu publikaciju realizovano je u okviru Programa profesionalne razmene radi poboljšanja dijaloga između Beograda i Prištine, koji je podržao Balkanski fond za demokratiju (BTD), kao i Služba za inostrane poslove Komonvelta Ujedinjenog Kraljevstva.\nPASOS godišnja priznanja se dodeljuju u dve kategorije, a BCBP je i dobitnik priznanja u 2015. za dostignuće godine za rad na organizaciji Beogradskog bezbednosnog foruma, godišnjeg okupljanja koje BCBP zajednički organizuje sa Beogradskim fondom za političku izuzetnost (BFPE) i Evropskim pokretom u Srbiji (EPuS).\nNa Beogradskom bezbednosnom forumu 2014. godine, više od 450 učesnika, uključujući i zvaničnike domaćih, stranih i međunarodnih institucija, nezavisne stručnjake, predstavnike organizacija civilnog društva i medije, raspravljalo se o velikom broju tema vezanih za bezbednost i spoljnu politiku, značajnih za Srbiju, region i Evropsku uniju.\n„Nakon četiri godine BBF je uspeo da privuče pažnju kako izvan regiona tako i Evrope, ali da istovremeno ostane u bliskoj vezi sa lokalnom realnošću i iskoristi međunarodnu pažnju kako bi podstakao lokalne političke elite da razmišljaju u širem kontekstu”, izjavila je članica žirija za dodelu priznanja Gabriela Svarovska, bivša direktorka Odeljenja za ljudska prava i tranzicionu politiku pri Ministarstvu spoljnih poslova Republike Češke.\nDobitnici su odabrani od strane tročlanog žirija vodećih stručnjaka iz međunarodnih istraživačkih centara i iskusnih kreatora javnih politika blisko upoznatih sa izazovima sa kojima se suočavaju mlade demokratije u Evropi i Centralnoj Aziji. Pored gospodina Kravčenka i gospođe Svarovske, treći član žirija je bio Kalman Mizei, šef Savetodavne misije EU za reformu civilnog sektora bezbednosti Ukrajine, vanredni profesor na Centralno-evropskom univerzitetu u Budimpešti, Mađarskoj.\nTekst preveo stažista BCBP Luka Dragović\nPovezane teme:pasos, nagrada, Forum za bezbednosna istraživanja, Beogradski bezbednosni forum, mreže


Magazin Intermezzo – Bez posla i doktori nauka\nProsječan broj nezaposlenih u Banjaluci u prošloj godini povećao se za 305 osoba u odnosu na isti period u 2011. godini, navedeno je u Informaciji o stanju u privredi i zapošljavanju u gradu, koja je usvojena na posljednjoj sjednici Skupštine grada.\n“Za dvanaest mjeseci u prošloj godini, prosječan broj nezaposlenih bio je 18.498, dok je u istom periodu u 2011. godini iznosio 18.193 osobe”, stoji u ovoj informaciji.\nČinjenica je da ovaj podatak predstavlja stalni rast nezaposlenosti od 2008. godine, kada su na Birou bile registrovane 15.724 osobe koje aktivno traže posao. Prema ovom dokumentu, broj radnika koji aktivno traži posao povećao se 176 osoba. Na radno mjesto čeka ček 46 magistara i doktora nauka.\n“Najviše nezaposlenih osoba prema životnoj dobi su oni od 45 do 50 godina, njih 2.288, dok je mladih, čija se starosna strukutura kreće od 24 do 27 nezapsleno 1.595″, saopšteno je u ovom skupštinskom materijalu.\nU ovoj informaciji je još navedeno da znatan broj evidentiranih nezaposlenih osoba ne traži aktivno posao, jer putem Zavoda za zapošljavanje ostvaruju finansiranje osiguranja za nezaposlene osobe i zadovoljenje drugih motivacionih faktora. U budžetu grada, kao mjere podrške zapošljavanju i samozapošljavanju, predviđeno je ulaganje 500.000, odnosno 260.000 KM.\nSaša Grabovac, izvršni direktor Udruženja ekonomista RS – SWOT, kazao je da je manje oporezivanje rada te realizacija planiranih aktivnosti za zapošljavanje većeg broja ljudi neki od načina da bude smanjena nezaposlenost.\n“Neću da slušam one koji tvrde da su vremena teška, da je ekonomska kriza, već hoću da mi nadležni konačno obezbijede posao”, rekla je S.V., koja traži posao već deceniju.\nNezaposleni koji aktivno traže posao\nStručna sprema Nezaposleni\nKvalifikovani radnici 6.097\nSrednja stručna sprema 5.982\nNekvalifikovani radnici 2.876\nVisoka stručna sprema 2.350\nNekvalifikovani radnici i sa nižom spremom 400\nVisokokvalifikovani radnici 274\nMagistri i doktori 46\nBez posla 6916 lica\nBez posla 58,5 odsto mladih


Rezolucija o ubistvu braće Bitići uskoro pred Kongresom - CdM\nRegion POSTAVITI KAO PRIORITET\nBitići su ubijeni u Petrovom selu\nRezolucija kojom se od Srbije zahtjeva da riješi slučaj ubistva braće Bitići, trebalo bi da se uskoro nađe na glasanju donjeg doma Kongresa SAD-a u punom sastavu, potvrđeno je za Glas Amerike u kancelariji kongresmena Lija Zeldina, podnosioca inicijative za usvajanje tog dokumenta.\nU dokumentu koji je u srijedu ponovo usvojio Odbor Predstavničkog doma za spoljne poslove, navodi se da od napretka u rješavanju ubistva američkih državljana Ilija, Agrona i Mehmeta Bitićija treba da zavisi razvitak odnosa SAD-a i Srbije.\n“Neprihvatljivo je da nijedna osoba nikada nije proglašena krivom za ubistvo braće Bitići ili bilo kojih drugih zločina povezanih s njihovom smrću i da se niko ne suočava sa optužbama za te zločine”, navodi se u rezoluciji, između ostalog.\nU rezoluciji se dodaje da bi rješenje tog ubistva Srbija trebalo da postavi kao prioritet.\n“Vlada Srbije i njena relevantna ministarstva i kancelarije, uključujući Tužilaštvo za ratne zločine Srbije, trebalo bi da postave kao prioritet istragu i krivično gonjenje zvaničnika za koje se vjeruje da su odgovorni za te smrti”, navodi se u tekstu.\nNavodi se i da nekadašnji komandant Žandarmerije Goran Radosavljević Guri, čija je jedinica kontrolisala oblast u kojoj su pronađena tijela braće Bitići, radi kao konsultant jedne firme u Beogradu i da je visoko pozicionirani član vladajuće Srpske napredne stranke.\nPoslije ponovnog usvajanja rezolucije u Odboru za spoljne poslove, porodica braće Bitići zahvalila se na angažmanu američkom kongresmenu Eliotu Engelu i predstavniku Liju Zeldinu, na podršci u njihovom pokušaju da ostvare pravdu.\n“Svijet zna da Srbija štiti ratne zločince, uključujući one koji su ubili moju braću. Niko ne može biti prevaren”, rekao je Iljir Bitići.\nOn je nekoliko puta javno govorio da je od predsjednika Srbije Aleksandra Vučića dobio informacije da je za ubistvo njegova tri brata odgovoran Goran Radosavljević Guri, navodi Glas Amerike.\nMehmet, Agron i Ilij Bitići uhapšeni su juna 1999. godine zbog, kako su tvrdile tadašnje vlasti, ilegalnog ulaska u zemlju, i osuđeni na po 15 dana zatvora.\nPrema optužnici Tužilaštva za ratne zločine Srbije, oni su izvedeni na sporedni izlaz iz zatvora u Prokuplju i odvedeni u bazu Specijalnih antiterorističkih jedinica MUP-a Srbije u Petrovom Selu u istočnoj Srbiji, gdje su dva dana kasnije ubijeni mecima u potiljak.\nNjihova tijela otkrivena su u julu 2001. godine u masovnoj grobnici u Petrovom Selu, na području baze koju je u vrijeme njihovog ubistva kontrolisala jedinica pod komandom Gorana Radosavljevića Gurija. Tijela su pronađena sa vezanim rukama i sa ranama od metaka na potiljku.\nOdjeljenje za ratne zločine Višeg suda u Beogradu oslobodilo je krivice, dva policajca, optužena za pomaganje u ubistvu braće Bitići, Sretena Popovića i Miloša Stojanovića. Sud je naveo da nema dokaza o njihovoj umješanosti u ubistva američkih državljana.\nTagsbraća Bitići kongres SAD ubistvo\nGuri je već jednom nogom na robiju ..osudjen i su veći samo je pitanje kako to prestaviti\nE cus “Americki drzavljani”i dje bas “dodjose na odmor”u vrijeme rata na Kosovu.Vala mlogo je pa iako je od Amerikanaca.Sto se tice izruceja ili sl. ovog Gurija od strane Vucica,to ce biti kao ono “Sva se Bosna na Aliju sprema,a Alija ni abera nema”.Sad ce “ubrzo”paljba prema Amerima, Vulin,Dacic,Vucic i neizbjezni “informer” Dragana J Vucicevica zvanog Pirana,inace Acovog POTRCKA.\nZnaš kad će da daju Gurija? Kad na vrbi rodi…\nRodit će brzijeh dana, ako treba.\namericki drzavljani …..prvo su kriminalci ubice teroristi i ubila ih je vojska ili policija iz opravdanih razloga ….


Jiri Nepala je popularaan među profesionalcima iz oblasti osiguranja, u kom posluje od 1996. godine. Zahvaljujući svojoj dugogodišnjoj praksi, on je jedan od retkih profesionalaca na tržištu koji ima veliko znanje prepoznavanja rizika poslovanja i ličnog osiguranja . On gradi i upravlja kompanijom zajedno sa Jirinom Nepalova i njegovim bratom Pavelom od samog osnivanja.\nStudirao je ekonomiju u Školi za poslovnu administraciju, na Univerzitetu u Silesia. Ima dugogodišnje iskustvo u industriji osiguranja i poslovnim rizicima, implementaciji programa zapošljavanja za preduzeća iz različitih grana industrijske i sa naplatom potraživanja.Kao rukovodstveni član kompanije, on koordinira razvojem poravnanja šteta, upravljanja rizicima, marketinga i kadrova sa direktorima, kao i odabranih filijala u Češkoj i Slovačkoj.\nKao član rukovodstva kompanije, koordinira razvoj poravnanja šteta, menadžment rizika, marketinga i HR odeljenja zajedno sa direktorima, kao i sa odabranim filijalama u Češkoj Republici i Slovačkoj.


Novasloboda | UIO BiH: Oduzeta razna falsifikovana roba i rezani duhan\nUIO BiH: Oduzeta razna falsifikovana roba i rezani duhan\nSlužbenici Uprave za indirektno oporezivanje privremeno su oduzeli na više lokacija u BiH raznu robu: pojaseve i torbe, rezani duhan i falsifikovane dijelove za mobilne uređaje marke Samsung.\nNa aerodromu Sarajevo privremeno su oduzeti razni falsifikovani dijelovi za mobilne uređaje marke Samsung u vrijednosti od 30.000 KM. Carinski službenici Uprave za indirektno oporezivanje spriječili su pokušaj nelegalnog uvoza falsifikovanih dijelova za mobilne uređaje marke Samsung. Roba je bila porijekom iz Kine i sa aerodroma Sarajevo trebala je stići u Carinsku ispostavu u Tuzli. Radi se o 1.038 dijelova koji predstavljaju falsifikate za mobilni uređaj marke Samsung. Roba je privremeno oduzeta, a protiv lica koja su vršila uvoz biće podnesen zahtjev za pokretanje prekršajnog postupka pred nadležnim sudom.\nOvlašteni službenici Uprave za indirektno oporezivanje privremeno su oduzeli na tržnici Arizona raznu robu, koja je na nezakonit način uvezena u BiH u vrijednosti od 100.000 KM. Na osnovu prikupljenih obvaještajnih informacija o stavljanju u promet u BiH razne robe, koja nije prošla zakonski predviđenu carinsku proceduru i na koju nisu plaćene uvozne dažbine, službenici Uprave za indirektno oporezivanje u Regionalnom centru Tuzla, izvršili su provjere kod obveznika na području tržnice Ariziona. Tom prilikom je u prodajnom prostoru obveznika pronađena veća količina roba stranog porijekla (razni pojasevi – 2.000 kom, razne torbe – 2.500 kom), tržišne vrijednosti od 100.000 KM. Za tu robu nije postojala dokumentacija o nabavci, odnosno dokazi da je nad istom proveden carinski postupak, te da su u skladu sa zakonom naplaćene uvozne dažbine. Zato je predmetna roba privremeno oduzeta, a za utvrđene nepravilnosti protiv vlasnika trgovinske radnje, shodno odredbama Zakona o carinskim prekršajima BiH, pred nadležnim sudom biće podnesen Zahtjev za pokretanje prekršajnog postupka.\nOvlašteni službenici Uprave za indirektno oporezivanje u saradnji sa službenicima Granične policije BiH privremeno su odzeli 143 kilograma rezanog duhana za motanje i pušenje, koji se nezakonito prodavao na Velikoj tržnici u Orašju. Na području Kvantaške pijace „Agrotržni centar“ u Bijeljini izvršeno privremeno oduzimanje 67 kg duhana za pušenje i 150 paklica cigareta. Prilikom provođenja operativne akcije, na 12 lokacija (štandova) od lica koja su vršila promet duhana za pušenje koji nije na zakonit način bio označen akciznim markicama UIO, privremeno je oduzeta količina od 143 kg duhana za pušenje. Operativnom akcijom na području Kvastaške tržnice „Agrotržni centar“ u Bijeljini na jednoj lokaciji oduzeto je 67 kg duhana za pušenje i 150 paklica cigareta. Protiv lica koja su na nezakonit način stavila u promet predmetne duhanske proizvode nadležnom Sudu, shodno Zakonu o akcizama u BiH, podnijeti su zahtjevi za pokretanje prekršajnih postupaka.\nDanašnja akcija je izvedena u skladu sa Operativnim planom Uprave za indirektno oporezivanje za provođenje operacije „Bijeli merkur 2“, te prikupljenih obavještajnih podataka. Akciju su izveli službenici UIO iz Odsjeka za provođenje propisa u Regionalnom centru Tuzla, tačnije Grupa za sprečavanje krijumčarenja i prekršaja, u saradnji sa policijskim službenicima Granične policije BiH, Terenska kancelarija Sjeveroistok Bijeljina. Ovo je samo jedna od akcija na suzbijanju nelegalne prodaje duhana i duhanskih prerađevina koje će i u narednom periodu biti izvedene na tržnicama širom Bosne i Hercegovine, saopšteno je iz UIO BiH.\noduzeta roba UIO BiH


Poljska ne želi demontiranje EU već reformu i proširenje na Balkan | EurActiv Srbija\nPoljska ne želi demontiranje EU već reformu i proširenje na Balkan\nŠef poljske diplomatije Vitold Vaščikovski izjavio je 9. februara u donjem domu parlamenta da Varšava nikako ne želi demontiranje Evropske unije, već suprotno - da je popravi i proširi na region Zapadnog Balkana. Vaščikovski je za 2017. najavio seriju inicijativa u ciju pomoći u evrointegraciji Srbije, Makedonije, Albanije, Bosne i Hercegovine, Crne Gore i Kosova. Istovremeno je upozorio da je Bregzit pokazao da proces evrointegracije nije ireverzibilan a kao krivce za Bregzit označio je razne ideološke inicijative promena i integracije koje nisu bile motovisane zajedničkim dobrom građana.\n"Prioritet ove vlade je popravljanje EU, ne demontiranje. Povratak Evrope u nacionalne egoizme bio bi jednako štetan kao i integracijske utopije neutemeljene u društvenoj i političkoj stvarnosti našeg kontinenta", kazao je Vaščikovski predstavljajući prioritete spoljne politike Poljske za 2017. godinu.\nPoljska će, kako je poslanicima u Sejmu naglasio Vaščikovski, i dalje biti "advokat" proširenja EU na Zapadni Balkan.\n"Smatramo da vrata EU moraju da ostanu otvorena za države koje dele viziju demokratske saradnje zemalja. Radije pružamo ruku dobrošlice nego što mašemo za oproštaj kao u slučaju Velike Britanije. I dalje delimo pristupna iskustva sa zemljama Zapadnog Balkana", kazao je Vaščikovski.\nPoljski ministar najavio je stoga za ovu godinu čitavu seriju inicijativa u ciju pomoći u evrointegraciji Srbije, Makedonije, Albanije, Bosne i Hercegovine, Crne Gore i Kosova.\nVaščikovski je upozorio da je Bregzit pokazao da proces evrointegracije nije ireverzibilan, kako se mislilo, a za glavnog krivca označio je razne evropske ideološke inicijative promena i integracije koje nisu bile motovisane zajedničkim dobrom građana EU.\n"Zjapi ambis između evropskih elita i građana koji gube osećaj da mogu da utiču na to što se dešava sa njihovim zemljama i projektom evrointegracije. Društva daju loše ocene svojim elitama... Sve više Evropljana počinje da osporava evropski projekt... U mnogim zemljama EU evroskeptični glasovi prestaju da budu marginalani i na desnici i na levici", upozorio je Vaščikovski.\nPoljska zato zahteva hitnu reformu EU i to ne samo kozmetičku, možda čak tako dalekosežnu da se na temeljima četiri osnovne slobode sklopi sasvim novi osnovni evropski sporazum umesto Lisabonskog, rekao je šef diplomatije.


Nikezić (SSP): Elektoprivreda Srbije danas pred potpunim kolapsom\nPredsednik Resornog odbora za privredu i finansije Stranke slobode i pravde (SSP) Dušan Nikezić izjavio je danas da u termoelektrani „Nikola Tesla A“ radi jedan blok od ukupno šest, a da u TENT-u B jedan blok od ukupno dva.\nNikezić je u pisanoj izjavi naveo da „niko ne zna koliko će izdržati“, dodajući da mazuta nemaju a da je ugalj „nikad lošijeg kvaliteta“.\n„U sred enegetske krize, niste obavili remonte na vreme i niste obezbedili dovoljne količine kvalitetnog uglja, čime ste ugrozili snabdevanje strujom za gradjane i privredu, u trenutku kada je Srbija zavejana snegom. Zbog vašeg neodgovornog rukovodjenja, EPS je prvo mesecima pozajmljivao struju od Republike Srpske, a danas je prinudjen da uvozi preko 500 MW dnevno, što znači da svakog dana plaćamo skoro pet miliona evra za struju, koju smo morali da izvozimo“, kazao je.\nOn je dodao da nakon 10 godina nestručnog rada i nemilosrdnog izvlačenja para za partijske firme, EPS od najvećeg investitora u zemlji i motora ekonomskog razvoja – danas postao jedan od najvećih problema.


Potpisan sporazum Evropske unije i Bosne i Hercegovine o učešću u operacijama upravljanja krizama\nVisoka predstavnica i potpredsjednica Evropske komisije Federica Mogherini i ministrica odbrane Bosne i Hercegovine (BiH) Marina Pendeš potpisale su 15. septembra u Briselu Okvirni sporazum o učešću Bosne i Hercegovine u operacijama Evropske unije za upravljanje kriznim situacijama.\nSporazumom se utvrđuje pravni okvir za moguće buduće učešće Bosne i Hercegovine u cijelom nizu vojnih operacija i civilnih misija za upravljanje krizama, koje vodi Evropska unija. Nadalje, Sporazum predstavlja korak naprijed ka većoj razini strukturirane saradnje između Evropske unije i Bosne i Hercegovine u oblasti sigurnosti.\nEvropska unija već ima bliske veze sa Bosnom i Hercegovinom u ovoj oblasti, imajući u vidu da je EUPM, kao prva policijska misija u okviru zajedničke sigurnosne i odbrambene politike Evropske unije, pokrenuta u Bosni i Hercegovini 2003. godine, sa zadatkom pružanja podrške policijskim strukturama do juna 2012. godine. U zemlji je još uvijek prisutna vojna operacija Evropske unije pod nazivom EUFOR Althea, koja je pokrenuta 2004. godine i koja podržava napore BiH na očuvanju sigurnog okruženja kao i propratnu izgradnju kapaciteta i obuku Ministarstva obrane BiH i Oružanih snaga BiH.\nNovi okvirni instrument će omogućiti, ovisno od slučaja do slučaja, nesmetano uključivanje Bosne i Hercegovine u postojeće i buduće napore Evropske unije na upravljanju krizama širom svijeta. Time će se izbjeći nepotrebna odlaganja, u slučajevima gdje je Bosna i Hercegovina pozvana i saglasna da učestvuje u operacijama Evropske unije. Instrument će također ponuditi i bolju učinkovitost i fleksibilnost u odgovoru na buduće krize te dodatno potvrditi sve veću ulogu i zalaganje BiH da djeluje kao faktor sigurnosti, posebno u svjetlu njenog trenutačnog doprinosa mirovnim operacijama UN-a.\nPotpisan sporazum između Europske unije i Bosne i Hercegovine o učešću u operacijama upravljanja krizama


U ljubavi i biznisu nije sve pošteno, Milan Marković, Victoria Logistic U ljubavi i biznisu nije sve pošteno, Milan Marković, Victoria Logistic\nU ljubavi i biznisu nije sve pošteno, Milan Marković, Finansijski direktor, Victoria Logistic\nDanas se na našem tržištu susrećemo sa nedovoljnom uređenošću i neizvesnostima poslovanja, uslovljenima, pre svega, visokim nivoom ponude i niskim nivoom platežno sposobne tražnje. Takvi uslovi su bitno suzili krug likvidnih i poverljivih partnera na strani tražnje, koji na ovaj način snižavaju prodajnu cenu. Kako bi se obezbedila maksimalna profitabilnost kompanije, u uslovima smanjenih prodajnih cena, pred menadžment se postavljaju izazovi koji za primarni zadatak imaju kvalitetno upravljanje troškovima poslovanja. Vlasnici kapitala očekuju određene rezultate i marže, bez obzira na tržišne uslove, i tada je upravljanje troškovima jedni način da se ostvari željeni rezultat.\nMilan Marković, Finansijski direktor, Victoria Logistic\nNajznačajniji instrument controllinga za upravljenje troškovima predstavlja sistem kontribucionih marži koji vrši segmentiranje prihoda, neto prihoda, troškova sirovine, logističkih troškova, troškova poslovanja kompanije i sl. Za koliko nivoa kontribucija će se preduzeće odlučiti u svom troškovnom modelu, zavisi od organizacione strukture, specifičnosti biznisa i prodajnog portfolia preduzeća. U sistemu kontribucionih marži, planovi i budžet imaju značajnu ulogu jer mere rezultate donetih odluka i doprinose upravljanju troškovima. U nastavku je dat primer višefazne kontribucione marže, segmentirane po proizvodnom portfoliu:\nNeophodno je da finansijski menadžeri, pri definisanju i postavljanju troškovnog modela preduzeća, budu detaljno upoznati sa svakim segmentom poslovanja entiteta i specifičnostima samog biznisa. U suprotnom, postavljaju se troškovni modeli koji ne odgovaraju potrebama mandžmenta i ne doprinose donošenju pravovremenih i kvalitetnih poslovnih odluka, šta više, takvi troškovni modeli postanu kamen spoticanja za sve učesnike u poslovnim procesima.\nControlling, kao funkcija podrške menadžmentu u odlučivanju, kao jedan od najvažnijih zadataka ima to da menadžerima koji nisu finansijski edukovani na jasan i nedvosmislen način prikaže strukturu troškova koje se nalaze evidentirani na računovodstvenim kontima. Suština kontribucionih marži je da se utvrdi bilans uspeha po proizvodima, ili profitnim centrima, u zavisnosti od modela organizacione strukture i modela poslovanja preduzeća.\nKontribucionim maržama struktuiraju se prihodi i troškovi. Kroz strukturu prihoda i odstupanja u odnosu na plan identifikujemo gde su problemi u prodaji. Kao što je prethodno navedeno, na našem tržištu je velika ponuda i slaba tražnja i to dovodi do smanjenja, kako prodatih količina, tako i do cenovnih bitki između konkurentskih kompanija.\nTakođe, na nivoe prodajnih cena utiču i druge okolnosti na tržitu. Daću slikoviti primer iz realnog života: nakon velike snežne mećave, lokalna prodavnica je povećala cenu lopata za 30%. Da li je to pošteno ili ne? Odlučite sami.\nOno što sistem kontribucionih marži treba da identifikuje na strani prihoda jeste neto prodajna cena. Šarolikost cenovnika koja se javlja kao posledica kreativnosti prodaje, iskazuje bruto prodajne cene koje u sebi sadrže rabate koji se odobravaju kupcima po realizaciji posla. Takođe, u bruto prodajnim cenama su veoma često sadržani i troškovi distribucije. Sistem kontribucionih marži nam omogućava da troškove ditribucije identifikujemo i odvojimo od prihoda preduzeća jer oni tamo i ne pripadaju.\nJoš jedan primer iz života: Standardna prodajna cena je 100 dinara po komadu. Sa druge strane, kupcima koji kupe preko 1.000 komada, kompanija odobrava naknadni rabat od 5%. Sistemom kontribucionih marži se utvrđuju potencijalni rabati, a prihod od prodaje svodi na realan iznos. Izveštaj može da se napravi na dva načina:\nIli neki to rade i na sledeći način:\nSistem kontribucionih marži segmentira sve troškove na dve osnovne grupe: proco (varijabilni troškovi) i struco (fiksni troškovi). Proco (product costs) predsatvljaju varijabilne troškove preduzeća, dok su struco (structured costs) fiksni troškovi, ili troškovi postojanja preduzeća. U okviru ove dve osnovne grupe troškova, sistem kontribucionih marži se dalje razvija u skadu sa prodajnim portfoliom preduzeća, kao i njegovom organizacionom strukturom.\nU proizvodnim kompanijama najdominantniji trošak jeste sirovina koja u većini preduzeća čini i do 80% cene koštanja. Stoga, pravilno upravljanje troškovima nabavke sirovine dovodi do velikih ušteda i snižavanja cene koštanja, jer ušteda od 5% na trošak koji čini 80% cene koštanja dovodi do smanjenja troškova od 4%. Na primer, kompanija koja vrši otkup poljoprivrednih proizvoda u dobroj, rodnoj, poljoprivrednoj godini, odlučila je da snizi otkupne cene. Sa druge strane, u lošoj, sušnoj, godini otkupna cena je naglo porasla i kompanija ostvaruje mali profit, ili je u gubitku. Da li je to pošteno?\nKod preduzeća koja vrše preradu sirovina veoma su značajni troškovi konverzije odnosno randmana prerade. Sistemom kontribucionih marži se jasno identifikuje koliko je efikasna proizvodnja, koje randmane ostvaruje, da li je zadovoljavajući nivo kvaliteta sirovine i da li kvalitet sirovine dovodi do povećanja cene koštanja.\nJedan od značajnijh proizvodnih troškova je trošak energije. Trenutno smo svedoci istorijski najnižih cena energenata koje zavise od globalne politike. Sa druge strane, koliko sutra, možemo da se probudimo sa istorijski najvećom cenom nafte. U ovakvim uslovima poslovanja i nepostojanja jeftinih alternativnih izvora energije, upravljanje ovim troškom svodi se na minimizaciju utroška po jedinici proizvoda. Upitno je da li proizvodnje kod kojih prirodni energenti imaju dominantan udeo u strukturi cene koštanja mogu da budu cenovno konkurentne istim proizvodima iz Rusije.\nU proizvodnim preduzećima troškovi zaposlenih imaju mali udeo u strukturi cene koštanja, za razliku od tercijalnih delatnosti gde su HR troškovi primarni. Međutim, bez obzira na procenat učešća HR troškova u ceni koštanja, kada god dođe do “optimizacije poslovnih procesa u preduzeću”, uvek se optimizacija troškova svede na smanjenje plata zaposlenih, uštede na kafi i toalet papiru. Veoma često, uštede kroz smanjenje broja zaposlenih i smanjenje njihovih zarada, za posledicu imaju smanjenje produktivnosti, što opet rezultira smanjenjem marži, čime nije postignut cilj optimizacije.\nPrimer iz prakse: u okruženju je zatvorena fabrika koja zapošljava prilično sličan kadar kao i kompanija koja je nastavila da posluje. Na tržištu se pojavljuje veća ponuda kadrova i moguće ih je angažovati po nižoj ceni. Kompanija se odlučuje da smanji cenu rada. Smatrate li ovakav potez poštenim?\nPravovremen, dobro postavljen i struktuiran izveštaj kontribucionih marži, koji oslikava poslovne procese preduzeća, najbolji je saveznik menadžmentu pri donošenju poslovnih odluka i u upravljanju troškovima, a sve u cilju povećanja profitabilnosti. Danas smo svedoci da ponekad nestručan menadžment traži izveštavanje koji se zasniva na prezentaciji sa tri cifre. Kvalitetno izveštavanje sa tri cifre iskazuje samo zaključak, a sistem kontribucionih marži mora biti detaljan, kako bi se prihodi i rashodi razložili na sve sastavne komponente i animirali donosioci odluka na korektivne akcije. Sve ovo za krajnji ishod treba da ima tri KPI preduzeća, a to su:\nlikvidnost + profitabilnost = solventnost\nUpravljanje troškovima preduzeća veoma često zahteva mere koje neće zadovoljiti sve stejkholdere kompanije. Kao što je već navedeno, uvek će postojati zainteresovana strana koja će određeni potez smatrati nepoštenim, bilo da su to zaposleni, kupci ili dobavljači. Prilikom preduzimanja mera koje su usmerene na optimizaciju bitno je pronaći meru, kako bi svi podjenako participirali u njoj.\nSa ciljem da obezbedi adekvatan ROI, ali i da animira investitore, vlasnik kapitala mora da obezbedi visoku profitabilnost. Alternativa visokoj profitabilnosti u animiranju investitora je povratak u 1.800 godina pre naše ere, u stari Valivon, gde je po Hamurabijevom zakonu dužnik pod hipoteku pored imovine mogao da stavi i supružnika. Naravno, poverilac je bio obavezan da supružnika vrati u dobrom stanju nakon tri godine.\nAutor teksta je Milan Marković, Finansijski direktor, Victoria Logistic.\nController, Controlling, upravljanje troškovima\n« Kako da prodate svoje proizvode i usluge firmama pomoću email funnela Klasično plaćanje VISA karticom postaje prošlost, sve ćete plaćati mobilnim! »


Savršen novogodišnji poklon za vas: više od 850.000 knjiga, besplatno! - Savršena\nNova godina je period kada sumiramo utiske o prethodnih 12 meseci, ali i donosimo odluke: šta ćemo i kako učiniti u narednih 12.\nZbog toga smo, u saradnji sa servisom Bookmate došli na ideju da vam darujemo pristup više od 850.000 knjiga, koje možete da čitate besplatno, na jedan klik mišem, na sajtu koji nudi preko 1.500 naslova na balkanskim jezicima.\nAko vam treba detoks od praznične hrane, ili osećate da ćete preterati sa jelom tokom praznika, predlažemo da kliknete ovde i pročitate kako da detoksikujete svoje telo. Ukoliko, pak, ovih dana pravite poslovne planove za narednu godinu, možda vas TED govori inspirišu da pomerite sopstvene granice.\nKod za besplatan pristup više od 850.000 knjiga aktivira se posetom na www.bookmate.com/code i unosom koda SAVRSENA nakon registracije na servis. Kod vam daje 30 dana potpuno besplatnog pristupa celoj bazi od preko 850.000 hiljada naslova, uključujući i 1500 naslova na balkasnkim jezicima. U toku tih 30 dana, možete da pročitaju šta god i koliko god žele. Jedinstveni kod je moguće aktivirati samo tokom 30. i 31. decembra.


Direktori javnih preduzeća moraće da polažu test znanja - PKS-RPK Novi Sad\nVlada Srbije donela je uredbu o merilima za izbor direktora javnih preduzeća koja predviđa usmenu i pismenu proveru njihovog znanja.\nDrugim rečima, pre nego što dođu do udobne fotelje prvog čoveka državne firme, moraće prvo da sednu u školsku klupu kako bi pred Komisijom za sprovođenje konkursa pokazali da li imaju znanje iz struke ali i stranog jezika i računara.\nUkoliko su preskočili većinu lekcija, dobiće najnižu ocenu, jedinicu, ako su samo neke, dvojku, a oni koji su štreberi trebalo bi da dobiju trojku.\nIzvor iz Vlade tvrdi da će se ova novotarija primeniti na blizu 740 direktora koji bi vodili preduzeća u nadležnosti republike i lokalnih samouprava.\n– Narednih dana trebalo bi da se formira komisija od strane vlade za preduzeća u njenoj nadležnosti, a to će morati da urade i lokalne samouprave. Za svako od preduzeća utvrdiće se pitanja, a Komisija će znanje kandidata vrednovati ocenama, od jedinice do trojke. Predmet ocenjivanja bi bilo poznavanje delatnosti preduzeća, propisa, veštine logičkog zaključivanja, organizacione sposobnosti i veštine upravljanja resursima. Proveravaće se i znanja stranih jezika kao i rada na računaru, i to od strane stručne osobe – kaže naš sagovornik.\n– Ako se dosledno budu primenjivali ovi kriterijumi, mnogi direktori koji su sada na funkcijama u velikim državnim sistemima ne bi dobili prelazne ocene. Naime, nije mali broj njih koji su diplome stekli na ne baš priznatim fakultetima i pod nerazjašnjenim okolnostima, a umesto struke, partija im je bila preporuka za funkciju – objašnjava naš izvor.\n– To je samo još jedna promena na papiru, a reč je opet o šminki, kojom će se zabašuriti najveća boljka svih vlasti, a to je da se javna preduzeća tretiraju kao partijski plen. Opet će se naći način da se progura kandidat po volji vlasti, tako da sumnjam da će neki vrhunski stručnjak iz energetike pobediti partijskog kadra za EPS. U nedostatku rešenja da se reše suštinski problemi javnih preduzeća, pribegavaju se parodičnim inovacijama. Postojećim zakonom je definisano kako se bira direktor pa mi je onda nejasno da li se ovakvim novotarijama raspisuje konkurs za prevodioca ili direktora javnog preduzeća – kaže Dragan Dobrašinović iz Koalicije za nadzor javnih finansija.\nDirektori preduzeća mahom nisu želeli da komentarišu novi način izbora.


Železnjak: Vojna neutralnost Srbije osnova za razvoj odnosa sa RF - 15.04.2016, Sputnik Srbija\nZamenik predsednika ruske Državne dume Sergej Železnjak smatra da vojna neutralnost Srbije stvara čvrstu osnovu za razvoj saradnje sa Rusijom. 15.04.2016, Sputnik Srbija\n15:38 15.04.2016 (Osveženo: 16:23 15.04.2016)\nZamenik predsednika ruske Državne dume Sergej Železnjak smatra da vojna neutralnost Srbije stvara čvrstu osnovu za razvoj saradnje sa Rusijom.\nMeđustranačke konsultacije rukovodstva Srpske napredne stranke i visokog funkcionera „Jedinstvene Rusije“, zamenika predsednika ruske Državne dume Sergeja Železnjaka planirane su za 21. april na osnovu važećeg sporazuma o saradnji.\nSNS i „Jedinstvena Rusija“ planiraju da potpišu i memorandum o daljem razvoju saradnje. Osim toga, ruska delegacija će učestvovati na mitingu koji organizuje SNS.\n„Rusija pozdravlja i podržava slobodan i demokratski izbor naroda Srbije i napore vodećih političkih snaga ove zemlje da prodube stratešku saradnju Rusije i Srbije i da vode izbalansiranu spoljnu politiku, uključujući i pitanje vojne neutralnosti Beograda. To stvara čvrstu osnovu za razvoj naše saradnje u političkoj, socijalno-ekonomskoj i kulturnoj sferi“, ističe Železnjak u pisanoj izjavi dostavljenoj Sputnjiku.\nZamenik predsednika Državne dume smatra da takav pristup daje mogućnost da Rusija i Srbija zajedno razrade strategiju suprostavljanja modernim pretnjama i da će on postati važan faktor stabilnosti i bezbednosti Srbije i celog Balkanskog regiona.\n„U nizu uspešnih evropskih zemalja, poput Švajcarske, Austrije, Finske, Švedske, vojna neutralnost postala je nacionalna ideja, koja ujedinjuje političke i društvene snage. Uzimajući u obzir istorijske veze sa Rusijom, vojna neutralnost otvara posebne perspektive za Srbiju kao za svojevrstan most između Istoka i Zapada u okviru opšteevropskog geopolitičkog prostora“, rekao je on.\nŽeleznjak takođe smatra da konstruktivan dijalog Jedinstvene Rusije i SNS-a može dati podsticaj za razvoj projekata, uključujući one koji jačaju „narodnu diplomatiju“ i projekte u medijskom sektoru.


Potpisan ugovor za gradnju vodovoda na severu Kosova | Montažno proizvodno preduzeće Jedinstvo Sevojno\nPočetna > Novosti > Potpisan ugovor za gradnju…\nPotpisan ugovor za gradnju vodovoda na severu Kosova\nObjavljeno 19. јул 2013.\nU Zubinom Potoku danas je u prisustvu direktora vladine Kancelarije za Kosovo i Metohiju, Aleksandra Vulina, potpisan ugovor o realizaciji projekta izgradnje regionalnog vodovoda za tri opštine na severu Kosova.\nPredstavnici opština Zubin potok, Zvečan i severnog dela Mitrovice, ugovor su potpisali sa konzorcijumom na čelu sa kompanijom Jedinstvo ad Sevojno koju je predstavljao Marko Bataković.\nOvim vodovodom žitelji tri opštine severnog dela Kosova će se izdvojiti iz sadašnjeg sistema kojim se voda doprema i južnom delu Mitrovice, Vučitrnu i Srbici, zbog kojih su restrikcije svakodnevne. Žitelji tri opštine severnog dela Kosova veruju da neće proći mnogo kada će im život u stalnim restrikcijama vode biti prošlost.\nHronične nestašice vode u Zubinom Potoku, Zvečanu i severnom delu Mitrovice traju 14 godina, od okončanja sukoba. Nestašicom vode su najviše pogođeni žitelji severnog dela Mitrovice.\nPreko sadašnjeg sistema, voda se crpi iz jezera Gazivode. Vodom se napajaju i južni i severni delovi grada. Ventil je međutim u južnom delu, odakle se i kontroliše količina vode koja ide severnom delu i Zvečanu. Cena projekta je oko milijardu i 168 miliona dinara, a rok za završetak radova je 18 meseci.\nVulin je izrazio nadu da je nakon potpisivanja ovog ugovora ovo poslednje leto sa cisternama za vodu u Kosovskoj Mitrovici i Zvečanu ocenivši da su građani trpeli teror time što su ostajali bez vode i što žive na način na koji niko ne treba da živi u 21. veku.\nPredsednik opštine Zubin Potok Slaviša Ristić izrazio je zadovoljstvo potpisivanjem ugovora istakavši da će na ovaj način biti rešen jedan od ključnih problema koji su građani na severu Kosova imali minulih godina.


KIM: Nećemo PRVI upotrebiti NUKLEARNO oružje | Happy BSC portal\nKIM: Nećemo PRVI upotrebiti NUKLEARNO oružje\nSevernokorejski lider Kim DŽong Un izjavio je danas, tokom prvog kongresa vladajuće Radničke partije u poslednjih 36 godina, da njegova zemlja neće prva upotrebiti nuklearno oružje, osim u slučaju da bude povređen njen suverenitet, preneli su tamošnji mediji.\n"Naša republika je odgovorna nuklearna država koja, kako smo i ranije isticali, neće prva upotrebiti nuklearno oružje, osim ako agresivne neprijateljske snage upotrebe nuklearno oružje da bi povredile naš suverenitet", istakao je Kim u obraćanju zvaničnicima svoje stranke, prenela je agencija AP.\nOn je dodao da će Severna Koreja "iskreno ispunjavati svoje obaveze na polju nuklearnog razoružavanja i raditi na ukidanju nuklearnog oružja u svetu".\nKim je naveo i da je spreman da radi na poboljšanju odnosa sa "neprijateljskim" državama, što, prema oceni američke agencije AP, predstavlja diplomatski preokret usled međunarodnog pritiska na zvanični Pjongjang zbog nedavno sprovedene nuklearne probe i testiranja raketa dugog dometa.\nOn je rekao da je Pjongjang spreman da unapredi i normalizuje odnose sa zemljama koji su prema njima neprijateljske, ukoliko one budu poštovale suverenitet Severne Koreje i pristupe joj na prijateljski način.\nLider Severne Koreje je takođe pozvao na intenzivnije razgovore sa rivalskom Južnom Korejom, u cilju ublažavanja nesporazuma i nepoverenja između dve zemlje, i apelovao na SAD da se ne meša u među-korejska pitanja, prenela je severnokorejska državna novinska agencija KCNA.\nKim je na istorijskom kongresu svoje stranke, koji je poslednji put održan 1980. godine, takođe najavio petogodišnji plan za razvoj nerazvijene severnokorejske privrede, koji će početi da se primenjuje ove godine.\nOn je kao ključne delove tog ekonomskog programa naveo unapređenje snabdevanja električnom energijom i povećanje poljoprivrede i industrijske proizvodnje, prenela je KCNA.\nSeverna Koreja je u januaru izvršila svoju četvrtu nuklearnu probu, nakon čega je usledilo lansiranje satelita u februaru, što svetske vlade smatraju pokušajem Pjongjanga da sprovede zabranjeno testiranje raketa dugog dometa.\nFoto: Twitter/The Indian Express


NA GRANICI SVE KRITIČNIJE Dnevno u BiH uđe više od 100 migranata, najveći talas TEK SLIJEDI | Srpskainfo\nMjesečno u Bosnu i Hercegovinu uđe više od 30.000 ilegalnih migranata! Ovaj alarmantni podatak potvrdio je Slobodan Ujić, direktor Službe za poslove sa strancima.\nTrenutno, od 100 do 110 migranata dnevno uđe u BiH. Imali smo sjednicu Operativnog štaba za migracije pa smo raspravljali o zaštiti granice. Granična policija sastavila je plan koji će biti dostavljen Savjetu ministara. U njemu su brojke o tome koliko bi službenika trebalo zaposliti da nadgledamo sve udarne tačke – naveo je Ujić.


5 najpouzdanijih mobilnih telefona u 2019. po iskustvu korisnika - Dobre stvari\n5 najpouzdanijih mobilnih telefona u 2019. po iskustvu korisnika\nHome » 5 najpouzdanijih mobilnih telefona u 2019. po iskustvu korisnika\nU današnje vreme u kom savremena tehnologija i tehnološki razvoj gotovo svakog dana iznedre nešto novo, nije previše teško pronaći dobar telefon. Savremeni mobilni telefoni su po pravilu veoma pouzdani i kvalitetni te nije potrebno da se menjaju na godišnjem nivou. Ipak, inovativni programi najvećih proizvođača ovih uređaja i stalno unapređivanje njihovih performansi čine da mobilni telefoni brzo “zastare” jer se konstantno pojavljuju novi, “pametniji” i pouzdaniji modeli.\nZbog toga je prilikom kupovine mobilnog telefona važno upoznati se detaljno sa tim kakve su njegove performanse, kako zbog neophodne pouzdanosti, tako i zbog cene koju bi trebalo da platite za njegovu kupovinu.\nPred vama je lista nekih od najpouzdanijih pametnih mobilnih telefona u 2019. godini, a ukoliko nemate budžet za njih ili se igrom slučaja ipak dogodi neki peh, važno je znati da je moguće otkloniti problem na adekvatan način uz preporučen i pouzdan servis za mobilne telefone.\nZa Samsung Galaxy Note 10 Plus se bez razmišljanja može reći da je vrhunski pametni telefon, jedan od najboljih koji trenutno postoje na tržištu. Ovaj mobilni telefon je za američko tržište opremljen najnovijim Qualcomm procesorom, dok u Evropi model dolazi sa Exynos procesorom. Poseduje ogromnu količinu RAM-a, kao i brzu internu memoriju, sa mogućnošću proširenja putem microSD kartice.\nNote 10 Plus ima bateriju izuzetno velikog kapaciteta, koja je sposobna da izdrži tokom celog dana, što je velika retkost za smart telefone. Uz ovaj model možete biti sigurni da vas neće izdati tokom dana kada vam je najpotrebniji. Veliki ekran i fine linije čine ovaj mobilni telefon veoma elegantnim i pogodnim za sve one koji ciljaju na sofisticiranost i kvalitet.\nHuawei P30 Pro telefon jedan je od najnovijih smartfona koje je predstavila ova kineska kompanija. Ovaj mobilni telefon smatra se jednim od pametnih telefona sa najboljom kamerom koja je dostupna u današnje vreme. Ovo je tačno, velikim delom zahvaljujući inovativnom periskopskom sočivu i glavnoj kameri od čak 40 megapiksela.\nMasivna baterija Huawei P30 Pro modela od 4.200 mAh i Kirin 980 procesor održavaju ovaj telefon u punoj snazi i brzini više od jednog dana. Posebna prednost ovog uređaja je i njegov dizajn, kao i mogućnost da bežično puni druge telefone.\n#3 Apple Iphone XS MAX/XS\nKompanija Apple nije poznata samo po visokokvalitetnim uređajima, već i po odličnim marketinškim kampanjama, brendiranju i promociji svoje marke. Iz tih razloga, popularni Iphone (Ajfon) već nekoliko godina unazad važi za prestižan mobilni telefon, koji je skup, ali koji svako želi da ima u svom posedu.\nIphone XS MAX/XS jedan je od najboljih pametnih telefona koji su izašli iz ove američke kompanije. Telefon poseduje fenomenalni OLED ekran, izuzetno kvalitetnu bateriju (što je bila jedna od retkih mana prvobitnih Iphone modela), kao i novi softver za kameru, što ga čini izuzetno privlačnim telefonom svim onim ljudima koji od mobilnog žele najviše.\nIphone telefoni redovno dobijaju ažuriranja, a iOS aplikacije su i dalje bolje od uporedivih Android aplikacija, uprkos značajnim poboljšanjima na Android telefonima.\nOnePlus kompanije je poznata pre svega po savršenom dizajnu svojih modela, ali i po izuzetno dobrim i brzim performansama i snazi koja je, u tom cenovnom rangu, jedna od najboljih. OnePlus mobilni telefoni sa svakom novom serijom izazivaju vodeće kompanije kao što su Samsung i Apple i bezmalo im pariraju.\nDizajn OnePlus 7 PRO modela je veoma elegantan, a kvalitet izrade vrhunski. Telefon poseduje divan AMOLED ekran od 6,67 inča, Qualcomm Snapdragon 855 procesor, trostruku zadnju kameru, dovoljno RAM-a i mogućnosti unutrašnjeg skladištenja. Posebna prednost ovog uređaja je velika baterija od 4.000mAh i Warp Charge 30 mogućnost, uz odličnu radio podršku za GSM mreže.\n#5 LG V40 THINQ\nLG kompanija je i tokom 2019. godine nastavila sa svojom uspešnom misijom, a to je da objavljuje telefone odličnih performansi, koji odolevaju vremenu i koje umeju da cene pravi ljubitelji ovih mobilnih uređaja.\nKonkretni model LG V40 THINQ sadrži 3,5 mm širok priključak za slušalice sa Quad-DAC podrškom, trostruko podešavanje zadnje kamere, dvostruku prednju kameru, bežično punjenje, a ocenjen je odličnom ocenom kada je reč o otpornosti na udarce.\nTelefon poseduje i microSD karticu za jeftino neograničeno proširenje skladišta, ekran preko celog prednjeg dela i neverovatnu audio podršku zahvaljujući svojim Boombok sistemom zvučnika. Baterija ovog telefona je 3.300 mAh što omogućava dugotrajno korišćenje.\nSavremeni uslovi života nametnuli su da pametni telefoni budu neizostavni segment ljudske svakodnevice te kao takvi moraju u potpunosti da odgovore na sve veće zahteve i potrebe svojih korisnika. Svi oni koji su imali prilike da dođu u dodir sa nekim od ovih telefona sa liste mogu da posvedoče o njihovom kvalitetu, pouzdanosti i svim performansama koje ovi mobilni uređaji mogu da ponude.\nPrevPrethodna Vaši sigurni saveznici za lepa i negovana stopala\nSledećaInterfon u zgradama – prednost ili obaveza?Sledeći


Novalić s Wigemarkom: U fokusu izgradnja koridora 5c\nSarajevo 14°C Subota 23.03.\n21.03.2018 / 17:37 BiH - Vlada FBIH\nPremijer Federacije Bosne i Hercegovine Fadil Novalić susreo se danas u sjedištu Vlade FBiH sa šefom Delegacije Evropske unije u BiH i specijalnim predstavnikom EU ambasadorom Lars-Gunnar Wigemarkom.\nRazgovarano je o postignutim rezultatima Reformske agende, koji su ocijenjeni značajnim, kao i preostalim obavezama koje iz nje proističu.\nPremijer Novalić naveo je oblasti u kojima je potrebno donijeti određene popise, posebno istaknuvši Zakon o doprinosima i Zakon o porezu na dohodak i izrazio uvjerenje da će nova legislativa biti usvojena uskoro.\n- Preostaje nam dovršetak rada u nekoliko oblasti naznačenih u Reformskoj agendi, kao što je smanjenje parafiskalnih nameta, poboljšanje poslovnog okruženja za strane investitore, vladavina prava, reforma javne uprave u kojoj su zahvaljujući do sada preduzetim mjerama ostvarene značajne finasijske uštede - kazao je Novalić.\nMeđu segmentima koji moraju biti u fokusu djelovanja Federalne vlade sada i ubuduće jeste dinamiziranje radova na Koridoru Vc, za šta značajna sredstva obezbjeđuje Evropska investicijska banka.\nFederalni premijer je upoznao ambasadora Wigemarka s konkretnim planovima nastavka izgradnje te saobraćajnice koja povezuje Budimpeštu i Ploče i predstavlja jedan od najznačajnijih cestovnih koridora na području Srednje i Jugoistočne Evrope.\nTokom susreta naglašen je značaj aktiviranja rada Federalne vlade i potreba deblokade rada Parlamenta FBiH, te izražena nada i uvjerenje da će se to pitanje uskoro biti riješeno.\nNezaobilazna tema razgovora bio je put Bosne i Hercegovine ka Evropskoj uniji, a ambasador Wigemark ponovio je bezrezervnu podršku približavanju BiH zajednici evropskih država, saopćeno je iz Ureda za odnose s javnošću Vlade FBiH.\nTimovi FUCZ-a i danas uključeni u potragu za nestalim Savom Đukićem\nGrađani Bihaća i migranti danas zajedno čiste grad na Uni\nU Bijeljini od početka godine otkriveno 508 migranata\nDžaferović uputio telegram saučešća povodom pogibije rudara u Srebrenici.\nBosanski Novi: Prijetnje smrću imamu Nuhiću, MUP RS-a šuti\nFrancis Boyle: Pravda nalaže da se Republika Srpska ukine\nPokrenut poziv na bojkot lanca pekara u Sarajevu, vlasnik podržao Karadžića i Mladića\nČičak: Hrvati su stradali u Prijedoru, a Čović šuti na presudu Karadžiću\nDodik: Tragična smrt dvojice rudara nenadoknadiv gubitak\nU naselju Vogošća\nOdgovor građana na ratnohuškačke izjave vlasnika pekare "Manja"\nPiše: Adi Delić\nUZP podrazumijeva učešće veće grupe pojedinaca\n12:25 Regija Ugrožen život jednomjesečnoj djevojčici koju je ugrizao pas\n12:21 Svijet U požaru u turističkom autobusu poginulo 26 osoba\n12:12 Tenis Džumhur danas protiv favorizovanog Italijana sa kojim ima negativan skor\n12:00 Ostali sportovi Kenijski atletičar pobjednik mostarskog polumaratona\n11:48 BiH Timovi FUCZ-a i danas uključeni u potragu za nestalim Savom Đukićem\n11:43 BiH Građani Bihaća i migranti danas zajedno čiste grad na Uni\n11:39 BiH U Bijeljini od početka godine otkriveno 508 migranata\n11:21 BiH Džaferović uputio telegram saučešća povodom pogibije rudara u Srebrenici.\n11:18 BiH U BiH početkom naredne sedmice kiša, susnježica i snijeg\n11:09 BiH Iduće sedmice presude za zločine u Srebrenici i Mostaru\nBiH Stari most u Mostaru osvijetljen bojama zastave Novog Zelanda


ponedjeljak, 10 Februar 2014 04:39\nProšlog mjeseca u Zenici su održani promocija akreditovane laboratorije za ispitivanje namještaja i drveta (LIND) i svečano uručenje certifikata o akreditaciji. U Vanjskotrgovinskoj komori BiH ističu da je osoblje laboratorije prošlo neophodnu obuku i stručno usavršavanje u eminentnim evropskim laboratorijama u Italiji i Hrvatskoj.\n"Područja koja obuhvataju akreditaciju su mehanička ispitivanja namještaja prema BAS EN standardima, koje je Institut za standrdizaciju Bosne i Hercegovine (BAS) preuzeo kao evropske standarde. Institut za akreditaciju BiH–BATA je u oktobru 2013. godine izdao certifikat o akreditaciji kojim je potvrđeno da Laboratorija LIND ispunjava zahtjeve standarda BAS EN ISO/IEC 17025:2006 u pogledu osposobljenosti za izvođenje mehaničkih ispitivanja namještaja", navode u Komori. Dodaju kako ispunjavanjem zahtjeva standarda 17025, kao i standarda iz područja akreditacije, sva ispitivanja provedena od laboratorije LIND imaju validnost u svim evropskim zemljama, kao i šire, u državama koje prihvataju EU norme.\n"Nakon provedenog ispitivanja, u skladu sa EU normama Laboratorija LIND izdaje Izvještaj o ispitivanju kojim proizvođač dokazuje da njegov proizvod zadovoljava određene EU norme u pogledu trajnosti, izdrživosti i stabilnosti. Ovo je veoma značajno za proizvođače namještaja koji izvoze na tržište EU i na ostala tržišta koja prihvataju EU norme, jer će po nižim cijenama, nego što je to bilo do sada, dobivati izvještaje o mehaničkim svojstvima svojih proizvoda koji će biti priznati u velikom broju zemalja, na koja bh. proizvođači i izvoze", ističu u Komori. VTK BiH podržava osnivanje ove laboratorije, čime su, kako navode, ispunjena očekivanja i zahtjevi Komore i njihove Asocijacije drvne industrije i šumarstva.\n"Njen rad će dodatno pomoći domaćim proizvođačima i izvoznicima namještaja čiju promociju na stranim tržištima kontinuirano podržava i organizira VTK BiH. Neophodno je što prije proširiti djelokrug rada ove i drugih akreditiranih laboratorija, odnosno utemeljiti nove, koje bi osigurale odgovarajuće usluge i certifikate i za one grane privrede za koje to još uvijek nije moguće u Bosni i Hercegovini", zaključuju u Komori. Predsjednik Udruženja proizvođača namještaja BiH Ramiz Grapkić za Klix.ba je kazao kako želi pohvaliti inicijatore i ljude koji su se izborili da BiH dobije jednu ovakvu laboratoriju, ali smatra kako ona neće puno utjecati na standarde u bh. drvnoj industriji.\n"Sve dok država ne donese propise da namještaj mora biti certificiran, bojim se da laboratorija neće imati puno posla. Svi ozbiljniji proizvođači u BiH jesu izvozno orijentisani, jer drukčije ne bi mogli opstati, međutim, problem je u tome što ni u EU tržište nije do kraja uređeno, te su atesti obavezni samo za bolnički namještaj i dječije krevete", kazao je naš sagovornik. Prema njegovim riječima, kupci iz inozemstva već imaju uhodane sisteme, te obično šalju dizajn proizvoda u našu zemlju, a onda referentni uzorak testiraju u svojoj zemlji.\n"Meni bi bilo puno draže da smo dobili laboratoriju za certificiranje građevinske stolarije, jer je to tržište uređeno u EU. Ponavljam, drago mi je da smo dobili ovu laboratoriju, ali se bojim da ona neće moći opstati bez određenih potpora i vladinih grantova", rekao je Grapkić. Kada je riječ o kvalitetu namještaja u BiH, kaže da se u našoj zemlji proizvodi namještaj koji apsolutno prolazi u Evropi.\n"Ovdje se proizvodi i vrhunski kvalitetan namještaj i mi na tom planu možemo dosta dobro odgovoriti. Problem je međutim što su finalni proizvođači u drvnoj industriji u veoma lošem položaju kada je riječ o ukupnom ambijentu, iako imamo sve pretpostavke da to bude jedna od razvijenijih grana", istakao je Grapkić. Dodao je na kraju kako je veliki problem prodaja namještaja na crno, te da se prema nekim procjenama čak 50 posto namještaja u BiH prodaje na crnom tržištu. Glasnogovornik Delegacije EU u našoj zemlji Andy McGuffie je za Klix.ba naveo kako je Laboratorija LIND dobar primjer kako se novac Evropske unije (EU) investira u jedan od projekata koje finansira EU, sa ciljem da se pomogne Bosni i Hercegovini (BiH) da dostigne EU standarde i da pristupi na EU tržište.\n"Naime, sa 400,000 eura, EU je pomogla akreditiranje prve laboratorije u BiH za testiranje uzoraka proizvoda od drveta. Time je omogućeno uvođenje standarda EU, sofisticiranih strojeva za nove tehnologije, kao i njihova akreditacija, što će omogućiti bh. izvoznicima da na lakši i isplativiji način pristupe tržištu EU", kazao je McGuffie. Dodaje kako će Zenica, kao jedan od vodećih gradova kada je u pitanju metalna i drvna industrija, sigurno cijeniti usluge ove laboratorije i nove tehnologije koji će biti dostupni na tržištu u BiH.\n"Kao što je dobro poznato, drvoprerađivačka industrija predstavlja značajnu konkurentsku prednost za daljnji ekonomski razvoj BiH. Osim toga, do izražaja su došli i dobri partnerski odnosi u sklopu provođenja ovako složenih inicijativa (npr.: lokalne i regionalne razvojne agencije, općina, kanton, univerzitet). EU će nastaviti podržavati mala i srednja poduzeća kada su u pitanju prenošenje znanja i novih tehnologija, kao i standarda kvalitete i infrastrukture. Međutim, EU treba isto tako i partnere iz BiH koji će uraditi svoj dio posla: poboljšati uvjete u kojima firme posluju, stimulirati proizvodnju novih vrijednosti i stvaranje novih radnih mjesta. Ovaj projekt koji je finansirala EU pokazao je da postoji infrastrukturni i ljudski kapital i to izuzetnog kvaliteta. BiH treba osigurati da se ovaj potencijal materijalizira, postane ekonomski održiv i da se multiplicira", naglasio je naš sagovornik, dodajući kako podrška EU predstavlja doprinos da je BiH korak bliže navedenim učincima.\n"EU Direktiva o proizvodima za sigurnost Br. 2001/95/EC odnosi se na namještaj i obavezuje proizvođače da izvoze samo sigurne proizvode na tržište EU. Kako bi potvrdili navedenu zdravstvenu ispravnost proizvoda, akreditiranje od strane laboratorije za ispitivanje trebalo bi se održati u zemlji u kojoj se nalazi laboratorija", ističe McGuffie. Napominje da je laboratorija u Zenici certificirana za obavljanje ispitivanja namještaja i proizvoda od drveta koji se tiču sigurnosnih standarda - stabilnost i otpornost - te je omogućeno, prema Evropskoj akreditaciji, da izdaje izvještaje o ispitivanju o usklađenosti sa standardima sigurnosti EU, koji vrijede za izvoz u EU.\n"Do sada je akreditovana laboratorija u BiH izvela testove za sigurnosne standarde za namještaj u sljedećim kategorijama: namještaj za sjedenje u svim kategorijama, stolovi svih tipova i za kancelarijski namještaj. Laboratorija se trenutno priprema za prijavu za širenje svog certifikata za namještaj za djecu i škole, za što će biti potrebna nova revizija i relevantne akreditacije", zaključio je McGuffie.\nEU certifikati iz Zenice\nLIND-laboratorija za namještaj\nViše iz kategorije: « BNE o Arcelor Mittalu Besplatne wi-fi tačke u Zenici »